qundao/data-zh-poetry huggingface dataset:
人日邹石可民部招同林紫涛侍御夜集
作者：郭之奇
朝代：明

天涯聚首是同乡，人日因君尽一觞。且喜三星依日下，安知百事向人忙。镂金剪綵谁誇胜，煮菜屠苏亦共尝。努力樽前深夜语，明年此会莫相忘。
人静秋相倚
作者：郭之奇
朝代：明

丛绿冒深幽，不知山有秋。羁心易为感，节序引冥搜。晨昏檐际立，久对数峰头。白云如我意，鳞鳞近远浮。遂使金风入，分光动晓眸。虚室参差杳，偏宜爽气投。人静秋相倚，林鸟閒啾啾。虽欣炎暑薄，转结露霜忧。所居违自得，梦绕苍蒹流。非关庭树响，别自搅悲愁。
仁宗
作者：郭之奇
朝代：明

仁宗之仁仁果全，明良相遇岂非然。范韩文富时当轴，欧蔡唐余各后先。迩英将相俱闻讲，崇政经书日侍筵。寒心破胆军中有，主北防西政府专。长使天章陈笔札，每教辅弼立经权。鬼怪成诗真坏事，女奴飞语促行边。众皆难事忠孤许，一不肖人羞四贤。贬直聊烦中使护，知名久绝宦官缘。四纪徽猷难尽述，偶拈轶美亦堪传。三百五十芝草异，二十八千蛤蜊钱。丰年为瑞贤臣宝，万费应从一语捐。白璧微瑕休浪议，金陵教主自心怜。瑶华别宅无偏袒，乐府相酬问几篇。爪痕销尽新辞出，千载悽凉被管弦。
今性
作者：郭之奇
朝代：明

金木相摩，生火实多。情伪相感，方心若何。始诸意穴，盛彼胸阿。穷年攻取，将以遗他。未沃憎烬，转迷爱波。我思造物，岁久亦颇。赋今人性，不予天和。无大无小，群趋利表。何智何愚，一守钱奴。无贵无贱，登垄必先。何稚何老，死而捐宝。既捐则那，泣乃罢歌。龙犹战野，鼠自贪河。我闻古人，贱贝犹戈。诗书丘训，岂言世诃。义命之门，今豪少过。逝将去汝，于涧于薖。不见可欲，尚寐无吪。
今础久寓广济相需筮诸关圣得此时宾主欢相得他日王侯却并肩之语筮者方旋而余继至相晤出此竞叹灵奇因各诗以纪之
作者：郭之奇
朝代：明

一自藜灯共草玄，六年周道复联翩。出门喜见同人益，获上应思信友先。祇为骥程堪附尾，却惭驽足屡加鞭。嘤鸣此日关神听，莫道逢君只世缘。
介石
作者：郭之奇
朝代：明

智谋分小大，忠诚无二三。所誓为臣尽，苦节应自甘。况复形骸幻，观生那可贪。将持假合四，思与地天参。未识千缘妄，谁驱万欲眈。夫惟知其白，是以出于蓝。能居物所恶，岂忧人不堪。获心姑入左，得首庶于南。终当介我石，以俟朋盍簪。且捐晨夕虑，一问古今惭。
从凉
作者：郭之奇
朝代：明

求凉从晚得，气以慕春柔。濯嚣谁为政，催诗别有邮。浴风宜童冠，枕漱随石流。归思激长啸，响发碧溪浏。
代人送阳朔某尉任满言归
作者：郭之奇
朝代：明

画山千嶂碧，漓水万波阴。鱼鸟成公事，猺蛮止谷音。佐弹明月照，归袖冷风侵。裘马谁为感，羁离共此心。
代诸弟侄得斝字
作者：郭之奇
朝代：明

出门无他事，青春有馀暇。先生命我从，竹马随予驾。童冠沂雩中，少长崇山下。古人会心处，复为今人假。是日惠风和，淑气交参差。山卉不一名，皋兰可亲炙。行行忽已疲，芳草犹堪藉。双岩未易前，游人莫相讶。循循学步趋，终抵烟霞架。此身既临高，下视多惊怕。低语问前山，云梯谁许借。天路谅非遥，有志安能罢。洗杯酌流泉，取味如佳蔗。攀林动飞鸟，每畏松光泻。薄暮共回裾，举手向山谢。人多恋馀春，我云未卜夜。幸从春山游，始识春云化。何必满三杯，自当浮一斝。携得山花归，敛意从书舍。会当时努力，不使春即夏。
以仲冬月转本司副郎自述
作者：郭之奇
朝代：明

一官仍典属，三载见咸宾。斯亦观生进，即于与客频。知名宁远域，束带是皇臣。聊幸当重译，长应备舌人。
以诗言诗送王觉斯学士之南掌院二首
作者：郭之奇
朝代：明

今之作者竞炎炎，伪体新辞日就纤。声不归情何所本，大而能则独君兼。经时宋室双文正，变论开皇一仲淹。自愧谈心初执手，骊歌率尔向鸿渐。明文郁郁大经垂，群杰相雄复自师。举世言风因失雅，何人述史乃徵诗。东西旧识兰台赋，南北新瞻学士仪。此去六朝金粉地，再三终始问兴衰。
以诗言诗送王觉斯学士之南掌院二首·其一
作者：郭之奇
朝代：明

今之作者竞炎炎，伪体新辞日就纤。声不归情何所本，大而能则独君兼。经时宋室双文正，变论开皇一仲淹。自愧谈心初执手，骊歌率尔向鸿渐。
以诗言诗送王觉斯学士之南掌院二首·其二
作者：郭之奇
朝代：明

明文郁郁大经垂，群杰相雄复自师。举世言风因失雅，何人述史乃徵诗。东西旧识兰台赋，南北新瞻学士仪。此去六朝金粉地，再三终始问兴衰。
仲冬六日发百宜二首
作者：郭之奇
朝代：明

野色虚无判，飞烟近远同。旌旟霄汉里，人马画图中。久对霜林碧，徐看晓岫红。光华随望出，紫气日来东。行迈终何止，徂东意曰归。义将私爱割，思入故园飞。鸟道殊荒寂，松声出翠微。离心虽此际，不可泪征衣。
仲冬六日发百宜二首·其一
作者：郭之奇
朝代：明

野色虚无判，飞烟近远同。旌旟霄汉里，人马画图中。久对霜林碧，徐看晓岫红。光华随望出，紫气日来东。
仲冬六日发百宜二首·其二
作者：郭之奇
朝代：明

行迈终何止，徂东意曰归。义将私爱割，思入故园飞。鸟道殊荒寂，松声出翠微。离心虽此际，不可泪征衣。
仲夏六日之下川三首
作者：郭之奇
朝代：明

生憎笳管乱薰融，为爱冥栖傍渚鸿。病骨惊心风雨际，老眸寻字雾云中。已劳今古分幽独，遂有高深合异同。满月图书千载见，且看蹄迹片时雄。涯角繇来那有根，山中海外自晨昏。谁招万水群相赴，漫许千峰共一尊。晓事林泉依淡漠，忘机草木任嚣烦。乘槎泛斗何年事，举目天河露始痕。晓夕无言独闭关，樵人牧子自来还。新亭有泪沾愁臆，旧国摧心沃病颜。日照蛛丝悬碧草，风吹虫语乱幽山。且随耳目看时变，丛桂遥遥尚可攀。
仲夏六日之下川三首·其一
作者：郭之奇
朝代：明

生憎笳管乱薰融，为爱冥栖傍渚鸿。病骨惊心风雨际，老眸寻字雾云中。已劳今古分幽独，遂有高深合异同。满月图书千载见，且看蹄迹片时雄。
仲夏六日之下川三首·其三
作者：郭之奇
朝代：明

晓夕无言独闭关，樵人牧子自来还。新亭有泪沾愁臆，旧国摧心沃病颜。日照蛛丝悬碧草，风吹虫语乱幽山。且随耳目看时变，丛桂遥遥尚可攀。
仲夏六日之下川三首·其二
作者：郭之奇
朝代：明

涯角繇来那有根，山中海外自晨昏。谁招万水群相赴，漫许千峰共一尊。晓事林泉依淡漠，忘机草木任嚣烦。乘槎泛斗何年事，举目天河露始痕。
仲秋三日送节马上口占别今础四首
作者：郭之奇
朝代：明

六节翩翩指北翔，臣谊翻令友情长。星分楚野迷千岫，思入燕天共一方。蹇蹇王臣各未家，客中离异倍伤嗟。秋深古道非前色，愁见堤荷作旧花。鲁粤犹然称二东，八千里路在其中。与君此地舟车别，秋色平分近远同。蕲峰中断马头分，古道离颜共白云。交手再三挥手去，萧凄畏对楚关曛。
仲秋三日送节马上口占别今础四首·其一
作者：郭之奇
朝代：明

六节翩翩指北翔，臣谊翻令友情长。星分楚野迷千岫，思入燕天共一方。
仲秋三日送节马上口占别今础四首·其三
作者：郭之奇
朝代：明

鲁粤犹然称二东，八千里路在其中。与君此地舟车别，秋色平分近远同。
仲秋三日送节马上口占别今础四首·其二
作者：郭之奇
朝代：明

蹇蹇王臣各未家，客中离异倍伤嗟。秋深古道非前色，愁见堤荷作旧花。
仲秋三日送节马上口占别今础四首·其四
作者：郭之奇
朝代：明

蕲峰中断马头分，古道离颜共白云。交手再三挥手去，萧凄畏对楚关曛。
仲秋二十八大墟道中念五节再期感吟二律
作者：郭之奇
朝代：明

潮水同归事若何，伤心咫尺蔽幽萝。飞华几散漻天色，落叶空随瘴海波。独恨三秋霜与露，谁怜百岁尔和他。已能梦接今如此，未必形销遂可磨。真成死别又逢秋，惜往悲回岂自繇。玉露何心依草滴，青山作意抱林浮。行云就我生遥色，哀壑从人赴远流。负尔当年非一事，空依九辨聚千愁。
仲秋二十八大墟道中念五节再期感吟二律·其一
作者：郭之奇
朝代：明

潮水同归事若何，伤心咫尺蔽幽萝。飞华几散漻天色，落叶空随瘴海波。独恨三秋霜与露，谁怜百岁尔和他。已能梦接今如此，未必形销遂可磨。
仲秋二十八大墟道中念五节再期感吟二律·其二
作者：郭之奇
朝代：明

真成死别又逢秋，惜往悲回岂自繇。玉露何心依草滴，青山作意抱林浮。行云就我生遥色，哀壑从人赴远流。负尔当年非一事，空依九辨聚千愁。
企望独秀山而神往
作者：郭之奇
朝代：明

此峰独秀为何人，满目烟容未许亲。古木寒鸦仍结伴，珠帘画栋久为尘。晓云抱石呈霜盖，返照归山起雾鳞。咫尺风光徒跂足，苦遭衰鬓累馀身。
伏夜苦暑神游四景意可清凉 其一 夕庭梧云
作者：郭之奇
朝代：明

亭亭为盖当庭在，如合如离阴晻暧。参差远意去无穷，一片容光花木内。含风吹人凉沁衣，叶外枝头秋欲飞。凝思此夕知谁待，亦望当年游子归。
伏夜苦暑神游四景意可清凉 其三 夜池花月
作者：郭之奇
朝代：明

朱花夜池得月明，月照池心动花情。微风摇荡波上下，冰华玉片两相迎。幽人独步临清影，回光入抱珠囧囧。池上时花艳百流，月中老桂香孤冷。
伏夜苦暑神游四景意可清凉 其二 宵槛蕙风
作者：郭之奇
朝代：明

不须入谷聆琴音，紫茎绿带倚宵襟。谅由风动香能远，亦以人幽气可寻。此夜开帷生旧忆，旧香入梦疑新识。梦里分明入抱怀，秋来应许就颜色。
伏夜苦暑神游四景意可清凉 其四 晓径竹露
作者：郭之奇
朝代：明

别君如昨露几团，垂珠不下俟君看。不惜翠筠含苦思，所悲霜节自凉寒。山中桂树虫几食，荒园失伴枉相忆。眼外驰驹日就无，君如此意归宜亟。
伏夜苦暑神游四景意可清凉·夕庭梧云
作者：郭之奇
朝代：明

亭亭为盖当庭在，如合如离阴晻暧。参差远意去无穷，一片容光花木内。含风吹人凉沁衣，叶外枝头秋欲飞。凝思此夕知谁待，亦望当年游子归。不须入谷聆琴音，紫茎绿带倚宵襟。谅由风动香能远，亦以人幽气可寻。此夜开帷生旧忆，旧香入梦疑新识。梦里分明入抱怀，秋来应许就颜色。朱花夜池得月明，月照池心动花情。微风摇荡波上下，冰华玉片两相迎。幽人独步临清影，回光入抱珠囧囧。池上时花艳百流，月中老桂香孤冷。别君如昨露几团，垂珠不下俟君看。不惜翠筠含苦思，所悲霜节自凉寒。山中桂树虫几食，荒园失伴枉相忆。眼外驰驹日就无，君如此意归宜亟。
众口
作者：郭之奇
朝代：明

结绳时远，众口喁噞。载声于腕，墨深管铦。陷文不顾，甘谀乐疢，讳疾忘砭。谁能响迩，或恐扬燖。宜彼金人，铭背三缄。
会昌登陆山行即目
作者：郭之奇
朝代：明

一月江舟江水穷，清朝逾岭岭云同。回溪九折看来往，窈谷千林问塞通。山色淡浓松雨外，泉声深浅草烟中。要能此地心魂息，甚愧驱驰一远躬。
伤怀五绝
作者：郭之奇
朝代：明

未了馀生百自劳，伤怀一事若相遭。无端更作幽山侣，错认松声是海涛。苍松尽日舞烟风，为爱林栖息意同。一自秋霜凋露白，懒从春水问溪红。春思秋怨总相同，一寸柔肠百断中。春草萋萋秋不见，教人长愧落花风。朝云已去暮还归，长与山人共落晖。举目跚跚频立望，空中虚影是耶非。半载幽思孰共怜，几番愁梦倍凄然。人间亦有伤怀者，未必钟情似我坚。
伤怀五绝·其一
作者：郭之奇
朝代：明

未了馀生百自劳，伤怀一事若相遭。无端更作幽山侣，错认松声是海涛。
伤怀五绝·其三
作者：郭之奇
朝代：明

春思秋怨总相同，一寸柔肠百断中。春草萋萋秋不见，教人长愧落花风。
伤怀五绝·其二
作者：郭之奇
朝代：明

苍松尽日舞烟风，为爱林栖息意同。一自秋霜凋露白，懒从春水问溪红。
伤怀五绝·其五
作者：郭之奇
朝代：明

半载幽思孰共怜，几番愁梦倍凄然。人间亦有伤怀者，未必钟情似我坚。
伤怀五绝·其四
作者：郭之奇
朝代：明

朝云已去暮还归，长与山人共落晖。举目跚跚频立望，空中虚影是耶非。
作稽古篇诸论断五绝
作者：郭之奇
朝代：明

五典笙簧莫浪吹，三坟金玉久相贻。独留古意还千古，尽洗时心又一时。三长屈指是何人，一字违心岂素臣。迷路终须从老马，南车犹许向春麟。孤心长使驾千年，一义终当子众诠。电折霜开凭独照，珠流璧合总齐妍。拟将今古付诸篇，三伏劳劳手万年。寡陋独凭贤圣启，虚心或倩鬼神怜。少年振辔入词场，古意时心各断章。老去独思依阃阈，自疑墨外少光芒。
作稽古篇诸论断五绝·其一
作者：郭之奇
朝代：明

五典笙簧莫浪吹，三坟金玉久相贻。独留古意还千古，尽洗时心又一时。
作稽古篇诸论断五绝·其三
作者：郭之奇
朝代：明

孤心长使驾千年，一义终当子众诠。电折霜开凭独照，珠流璧合总齐妍。
作稽古篇诸论断五绝·其二
作者：郭之奇
朝代：明

三长屈指是何人，一字违心岂素臣。迷路终须从老马，南车犹许向春麟。
作稽古篇诸论断五绝·其五
作者：郭之奇
朝代：明

少年振辔入词场，古意时心各断章。老去独思依阃阈，自疑墨外少光芒。
作稽古篇诸论断五绝·其四
作者：郭之奇
朝代：明

拟将今古付诸篇，三伏劳劳手万年。寡陋独凭贤圣启，虚心或倩鬼神怜。
修邑志成感赋四律
作者：郭之奇
朝代：明

五纪提纲众目舒，内详外略转多馀。书其重者将为后，心所违兮必问初。直笔何曾刘五借，秽金总向魏收除。已惭明镜空中似，或使虚舟夜半如。
修邑志成有不察而斋怒者乃得谤又以有所誉来也感而赋之四首
作者：郭之奇
朝代：明

文献萧萧近百年，敢云千载定斯篇。于人行直惟三代，自我为正指九天。非鉴无情应有怒，以汤止沸岂能平。明知户说终何术，苟信余怀亦所坚。所期今昔力为担，每至淳漓必再三。因事而言先史意，誉谁必试众谋参。文如有阙真余罪，献或无徵亦邑惭。渺渺中心谁与察，此身已拟怨劳甘。一任纷纷自吐茹，繇来述史罪知馀。毛吹何事专无厌，肘掣还疑尚可书。祇为乡邦章法重，久拚物我怨恩除。余情止此诸非急，应有空衡鉴拙疏。要终原始或余知，虽不周今于古师。稽彼周官图志设，各因小史训言垂。百年时事终须记，五岭文明尚拟吹。但使维桑多气色，甘从微阐见瘢疵。
修邑志成有不察而斋怒者乃得谤又以有所誉来也感而赋之四首·其一
作者：郭之奇
朝代：明
体裁：七言律诗

于人行直惟三代，自我为正指九天。非鉴无情应有怒，以汤止沸岂能平。明知户说终何术，苟信余怀亦所坚。
修邑志成有不察而斋怒者乃得谤又以有所誉来也感而赋之四首·其一
作者：郭之奇
朝代：明

文献萧萧近百年，敢云千载定斯篇。于人行直惟三代，自我为正指九天。非鉴无情应有怒，以汤止沸岂能平。明知户说终何术，苟信余怀亦所坚。
修邑志成有不察而斋怒者乃得谤又以有所誉来也感而赋之四首·其三
作者：郭之奇
朝代：明

一任纷纷自吐茹，繇来述史罪知馀。毛吹何事专无厌，肘掣还疑尚可书。祇为乡邦章法重，久拚物我怨恩除。余情止此诸非急，应有空衡鉴拙疏。
修邑志成有不察而斋怒者乃得谤又以有所誉来也感而赋之四首·其二
作者：郭之奇
朝代：明

所期今昔力为担，每至淳漓必再三。因事而言先史意，誉谁必试众谋参。文如有阙真余罪，献或无徵亦邑惭。渺渺中心谁与察，此身已拟怨劳甘。
修邑志成有不察而斋怒者乃得谤又以有所誉来也感而赋之四首·其四
作者：郭之奇
朝代：明
体裁：七言律诗

要终原始或余知，虽不周今于古师。稽彼周官图志设，各因小史训言垂。
修邑志成有不察而斋怒者乃得谤又以有所誉来也感而赋之四首·其四
作者：郭之奇
朝代：明

要终原始或余知，虽不周今于古师。稽彼周官图志设，各因小史训言垂。百年时事终须记，五岭文明尚拟吹。但使维桑多气色，甘从微阐见瘢疵。
倦醉
作者：郭之奇
朝代：明

昏舆倦醉自歌劳，半梦湘江半赋骚。欲向三闾谋独醒，仍愁渔父教哺糟。
偕今础谒樊山王留酌清轩更有雨湖之约
作者：郭之奇
朝代：明

翛然相造便杯同，竹径松阶半榻中。草色翻庭经细雨，歌声拂树入流风。未知折角人争效，更有披襟独辨雄。此夕隆欢真不意，尚期一苇兴何穷。
偕伴往安乐窝诸洲散步二首
作者：郭之奇
朝代：明

步屧偕诸侣，求声一鸟呼。洲开红蕊匝，溪润绿苗铺。春色应同满，风光亦自殊。当年丘壑意，一任水山愚。水色浮清晓，春光独向谁。偶同鱼鸟至，遂与石泉窥。花柳犹相待，溪山亦自私。我心无滞着，随地有胸期。
偕伴往安乐窝诸洲散步二首·其一
作者：郭之奇
朝代：明

步屧偕诸侣，求声一鸟呼。洲开红蕊匝，溪润绿苗铺。春色应同满，风光亦自殊。当年丘壑意，一任水山愚。
偕伴往安乐窝诸洲散步二首·其二
作者：郭之奇
朝代：明

水色浮清晓，春光独向谁。偶同鱼鸟至，遂与石泉窥。花柳犹相待，溪山亦自私。我心无滞着，随地有胸期。
偕王芳洲朱章华二年友同集冒宗起处余以不胜酒力先回
作者：郭之奇
朝代：明

朋情欣远聚，酒意向秋添。谈锋宾主敌，胜友东南兼。金风吹绿蚁，颓玉压晶盐。次公难多酌，童羖易生嫌。恐贻监史耻，伐德时相砭。
偕诸友赏川茶得行字三首
作者：郭之奇
朝代：明

久拚逆旅付春行，春绪孤从纵饮争。忍向花朝轻骛逐，恰来酒伴喜逢迎。眼前同尽樽中事，岭外兼逃市上名。祇此酣情欣暂得，留将欢梦慰浮生。春草时从梦里生，芳晨那复总群英。玉山自向花丛压，金谷犹惭酒数轻。屡舞参差还照影，酣呼恼乱夜壶声。光风淑气随杯转，细雨凝香入夜清。烟景相招座客盈，小园幽赏起谈清。花容婵媛迟春色，酒意飞扬入夜情。秉烛非关时序促，兴怀翻觉昔今轻。却疑当日兰亭事，俛仰犹多感慨生。
偕诸友赏川茶得行字三首·其一
作者：郭之奇
朝代：明

久拚逆旅付春行，春绪孤从纵饮争。忍向花朝轻骛逐，恰来酒伴喜逢迎。眼前同尽樽中事，岭外兼逃市上名。祇此酣情欣暂得，留将欢梦慰浮生。
偕诸友赏川茶得行字三首·其三
作者：郭之奇
朝代：明
体裁：七言律诗

烟景相招座客盈，小园幽赏起谈清。花容婵媛迟春色，酒意飞扬入夜情。却疑当日兰亭事，俛仰犹多感慨生。
偕诸友赏川茶得行字三首·其三
作者：郭之奇
朝代：明

烟景相招座客盈，小园幽赏起谈清。花容婵媛迟春色，酒意飞扬入夜情。秉烛非关时序促，兴怀翻觉昔今轻。却疑当日兰亭事，俛仰犹多感慨生。
偕诸友赏川茶得行字三首·其二
作者：郭之奇
朝代：明
体裁：七言律诗

春草时从梦里生，芳晨那复总群英。光风淑气随杯转，细雨凝香入夜清。
偕诸友赏川茶得行字三首·其二
作者：郭之奇
朝代：明

春草时从梦里生，芳晨那复总群英。玉山自向花丛压，金谷犹惭酒数轻。屡舞参差还照影，酣呼恼乱夜壶声。光风淑气随杯转，细雨凝香入夜清。
偶占
作者：郭之奇
朝代：明

晓风飞去片花吹，暮雨低来折柳垂。愁绝子规声欲断，美人独立意迟迟。
偶见郭六脩侍御怜古诗八绝句步韵漫成其二 其一 西楚霸王妾虞氏
作者：郭之奇
朝代：明

楚歌声尽落腥风，霜剑先君试粉红。拚得残魂随马右，大王留面渡江东。
偶见郭六脩侍御怜古诗八绝句步韵漫成其二 其七 舟车
作者：郭之奇
朝代：明

天涯昏旦八千身，落尽舟车九十春。极目东来云外黛，举头北阻日边尘。
偶见郭六脩侍御怜古诗八绝句步韵漫成其二 其三 桃叶渡泛秦淮
作者：郭之奇
朝代：明

兰枻花樽桃叶津，秦时流水晋时人。杯前明月今归我，柳下清歌别有春。
偶见郭六脩侍御怜古诗八绝句步韵漫成其二 其二 魏武赎归蔡文姬
作者：郭之奇
朝代：明

但得生还恨亦欢，离颜羞向漠云看。若云胡地堪回首，青草应将汉冢瞒。
偶见郭六脩侍御怜古诗八绝句步韵漫成其二 其五 陈见侯自燕得选回相遇浦口舟中
作者：郭之奇
朝代：明

浦云初出日边襟，江口欣闻岭外音。率尔乡情无细问，乡情话及令愁深。
偶见郭六脩侍御怜古诗八绝句步韵漫成其二 其八 策蹇
作者：郭之奇
朝代：明

关岭轻云驴背生，燕天远日照鞭明。幸无车马骚安邑，恰有莺花送客程。
偶见郭六脩侍御怜古诗八绝句步韵漫成其二 其六 四月一日发浦口
作者：郭之奇
朝代：明

梦忽醒时春去深，风烟驿路马蹄寻。征车带得江云湿，散与滁山一片阴。
偶见郭六脩侍御怜古诗八绝句步韵漫成其二 其四 春尽以诘旦渡江是晚风雷骤发
作者：郭之奇
朝代：明

二旬孤缆白门津，花暖烟深数夕晨。此日江风知客去，一声平卷六朝春。
偶见郭六脩侍御怜古诗八绝句步韵漫成其二·西楚霸王妾虞氏
作者：郭之奇
朝代：明

楚歌声尽落腥风，霜剑先君试粉红。拚得残魂随马右，大王留面渡江东。但得生还恨亦欢，离颜羞向漠云看。若云胡地堪回首，青草应将汉冢瞒。兰枻花樽桃叶津，秦时流水晋时人。杯前明月今归我，柳下清歌别有春。二旬孤缆白门津，花暖烟深数夕晨。此日江风知客去，一声平卷六朝春。浦云初出日边襟，江口欣闻岭外音。率尔乡情无细问，乡情话及令愁深。梦忽醒时春去深，风烟驿路马蹄寻。征车带得江云湿，散与滁山一片阴。天涯昏旦八千身，落尽舟车九十春。极目东来云外黛，举头北阻日边尘。关岭轻云驴背生，燕天远日照鞭明。幸无车马骚安邑，恰有莺花送客程。
偶阅太白集因商李杜同异
作者：郭之奇
朝代：明

杜子沉雄李俊扬，或仙或圣总难方。惊风泣鬼真无敌，破卷如神孰可当。江汉分流终自合，云霞异彩转相章。始知大雅无偏伯，今古斯文共一王。
催科
作者：郭之奇
朝代：明

额外新加旧未蠲，心头肉尽祇空怜。周黎已见无遗日，汉诏难逢赐半年。刍牧宁堪平陆后，茧丝翻自晋阳先。方知此际催科术，能向疮痍觉汝贤。
元十四主
作者：郭之奇
朝代：明

铁木真起干难源，赤乌阳汗无留幡。四十名封偕夏灭，百年逋寇始南奔。尽取燕云狐兔穴，□□□□帝中原。卜征几向羊脾骨，雄心暂止角端言。阔台嗣统遵前命，约宋夷金继北辕。贵繇失御丛污垢，帘帷相继耻乾坤。补坏枝邪需哲主，蒙哥太弟洗凶屯。红羊白马方移纪，蒙古开今遂作元。稽首迎降州二百，浙潮不至广洋浑。太平天子如斯物，□□□□那可论。黩武穷兵惟一杀，卑儒贬圣自重昏。皇孙膺箓初崇孔，海山储弟果难昆。君似爱黎真仁者，子如硕德非少恩。可怜泰定空孜矻，美誉犹存号不存。□运欲终根自拨，四载三君席未温。何人尚侈天魔乐，去国徒伤匹马魂。南来草色迷征眼，北去尘襟满泪痕。太阳已旦群阴伏，日月中天万古尊。
元夕三五非雨即风天上人间应同寂寂
作者：郭之奇
朝代：明

嫦娥真老大，丛桂久参差。百道流苏掩，千重密幕遮。羞观鳌背綵，懒放兔身华。虚府长凄寂，人间自远遐。星毬依毳幄，箫管杂悲笳。惨淡渔阳搥，迷离羯鼓誇。馀声空促耳，烟景漫催花。困雨挑妆晕，欹风柳带斜。阑珊灯火散，凄断暗香赊。忍睡销良夜，恐烦春梦哗。
元夕遭雨忆昔有怀
作者：郭之奇
朝代：明

千辉传里巷，万耀影蓬莱。重忆升平在，犹思景物回。瑶池云散白，鳌禁火浮埃。银树朝天出，金枝匝地开。笙簧君子宴，骚雅谪仙才。宝马排烟入，绮筵向夕催。诗成花竞綵，歌动月依台。霞滟平铺锦，霜华久破醅。更约同声侣，相携素手来。缓步寻初柳，微吟动落梅。珠帘分玉面，罗袖染香煤。行处芳氲满，归时素影陪。长留今古意，拟付一元栽。岂料星毬隐，翻惊雪鬓隤。虹桥空际落，莲炬望中煨。转盼销陈迹，凄凉失故杯。良宵风雨漫，五夜梦魂猜。偶值传柑节，徒增泛梗哀。天心如我倦，春色使人灰。耳畔闻箫鼓，方禳岁首灾。
元帝
作者：郭之奇
朝代：明

拔佞如山贤如石，免冠之后中书册。八十刚传如臧获，月馀功守曾何惜。已见中丞城旦髡，独留都尉青蒲席。牢兮石，累印若绶何家客。金兮革，铜丸鼙鼓何人摘。贡匡韦薛俱巾帼，从桥立妃空啧啧。
元日仍雨试笔
作者：郭之奇
朝代：明

残华忽改觅何因，梦换春光与岁新。犹忆衣冠随从列，初为衫履惯閒身。香焚一室观年力，花发清朝试晓神。却怪天心勤转序，密云飞汉两粼粼。
兖州道中驰力上何象冈宗伯
作者：郭之奇
朝代：明

五岭披云至，三台瞩曜躔。寻常天可级，咫尺日为边。碧落师臣位，风尘游子鞯。云泥身尚隔，桑梓意堪缘。宗岱东来近，斗星北正悬。骥程看历块，鹏翼羡垂天。力绝追风后，时忧运海迁。考槃难遽矢，窃禄更思弦。辽豕心知恧，楚鸡志自翩。时人今共忽，夫子旧私怜。顾盻阪车道，拭磨荆水渊。能留双足卞，所恃九方歅。感激情犹在，琢追质始全。蓬生欣在直，萝附尚需牵。官阁于君动，金台请自先。筐梅怀女暨，丝组彼姝联。叩角方长夜，弹冠亦有年。红尘嗟易落，青眼不徒然。况复岐途泣，徒歌万舞篇。愿言霄羽末，一念日中前。
入十三
作者：郭之奇
朝代：明

春情我意肯终极，每至离思同黯默。却怪疏怀百懒惛，无端幽事偏窥得。
入徐界望黄河
作者：郭之奇
朝代：明

黄河天际落徐封，晓气迎车净客容。云接浮光生渺汉，山含远润入幽峰。西来万里流何极，北上千帆影自重。却叹寻源非汉使，会应东海问朝宗。
入门
作者：郭之奇
朝代：明

入门嘉庆喜光盈，庭菊阶兰亦聚迎。里党休推新贵客，冰衙不改旧书生。北山未拟均贤什，东海私宽一乐情。倖沐皇恩休岁月，谁言子职但温凊。
八月初四日纪事二首
作者：郭之奇
朝代：明

十载艰虞为主恩，居夷避世两堪论。一时平地氛尘满，几叠幽山雾雨翻。晓涧哀泉添热血，暮烟衰草送归魂。到头苦节今方尽，莫向秋风洒泪痕。成仁取义忆前贤，异代同心几自鞭。血比苌弘新化碧，魂依望帝久为鹃。曾无尺寸酬高厚，惟有孤丹照简篇。万卷诗书随一炬，千秋霜管俟他年。
八月初四日纪事二首·其一
作者：郭之奇
朝代：明

十载艰虞为主恩，居夷避世两堪论。一时平地氛尘满，几叠幽山雾雨翻。晓涧哀泉添热血，暮烟衰草送归魂。到头苦节今方尽，莫向秋风洒泪痕。
八月初四日纪事二首·其二
作者：郭之奇
朝代：明

成仁取义忆前贤，异代同心几自鞭。血比苌弘新化碧，魂依望帝久为鹃。曾无尺寸酬高厚，惟有孤丹照简篇。万卷诗书随一炬，千秋霜管俟他年。
八月四章
作者：郭之奇
朝代：明

八月秋风，在河在嵩。我思之人，天中水中。之人未从，我心忡忡。彼何人兮，秋其可同。秋风既清，苇秀绩成。我思之人，如裳如缨。缁衣未迎，授衣有惊。岂曰无衣，与女同籯。秋风既肃，壶断枣剥。我思之人，如胸如腹。之人未谷，逝敢谋独。岂曰无谋，惟心惟目。秋风吹兮，秋日微兮。苍苍蒹葭，白露肥兮。我心伤悲，旦夕飞兮。蒹葭在水，秋未违兮。伊人在水，秋未归兮。
八月四章
作者：郭之奇
朝代：明
体裁：四言诗

八月秋风，在河在嵩。我思之人，天中水中。之人未从，我心忡忡。彼何人兮，秋其可同。（一章）秋风既清，苇秀绩成。我思之人，如裳如缨。缁衣未迎，授衣有惊。岂曰无衣，与女同籯。（二章）秋风既肃，壶断枣剥。我思之人，如胸如腹。之人未谷，逝敢谋独。岂曰无谋，惟心惟目。（三章）秋风吹兮，秋日微兮。苍苍蒹葭，白露肥兮。我心伤悲，旦夕飞兮。蒹葭在水，秋未违兮。伊人在水，秋未归兮。（四章）
八章 其一 朱矶
作者：郭之奇
朝代：明

湖沙漠漠，非人所乐。坤德相愁，呼山出脚。土石开夷，牛羊可托。一二樵渔，鸠群聚息。蒙谷飞泉，云光洒落。朝夕油油，自我布濩。字以朱矶，宝兹民瘼。
八章 其七 小姑钗
作者：郭之奇
朝代：明

矻矻中阿，独立无颇。出水峨峨，其仪孔多。追嗣流光，以琢以磨。容被草木，鬒发斜拖。皇皇翠碧，离陆相和。胡帝胡天，此山此河。人亦有言，姑钗则那。虽则姑钗，未可婆娑。匪春不黛，匪秋不波。匪云不艳，匪雨不酡。行朝行暮，亦莫敢过。
八章 其三 瀑布
作者：郭之奇
朝代：明

湖山相联，云汉中悬。湖山相得，星河下食。溯流在央，莫褰衣裳。从水一方，中心委徨。大之岩谷，小之石木。悠悠藻洒，望北飞瀑。
八章 其二 星墩
作者：郭之奇
朝代：明

飞金逐玉，爰失其足。澹澹冥湖，逝肯来浴。在水在天，日光共瞩。曷不乘浮，畏彼槎触。
八章 其五 大姑鞋
作者：郭之奇
朝代：明

我闻在昔，随刊日迈。不胈不毛，维禹亦惫。爰有明神，阴从协劢。既位江湖，无远弗届。弃屦中流，防风却拜。定履千年，今人曰篑。吁嗟今人，少见多怪。
八章 其八 马当山
作者：郭之奇
朝代：明

湖软江雄，追飞自东。天龙下制，岁久难同。因思马力，俾山立功。锡形汗潴，秋骊春骢。饮之满腹，策之驱风。羁络烟水，吸吐蜺虹。千里伏枥，万载行空。维江与汉，会势其中。崩腾迅激，将为马穷。吁嗟马兮，惟力之冯。既食人禄，遑恤我躬。吁嗟马兮，惟力之终。
八章 其六 石钟
作者：郭之奇
朝代：明

动静相持，元声以时。微风击拊，迭奏争奇。和之一之，乐其可知。高山漠漠，流水瀰瀰。
八章 其四 虾蟆石
作者：郭之奇
朝代：明

视水临形，审志却停。鱼龙迷惑，风雨冥冥。千年坐立，不顽不灵。
八章·朱矶
作者：郭之奇
朝代：明

湖沙漠漠，非人所乐。坤德相愁，呼山出脚。土石开夷，牛羊可托。一二樵渔，鸠群聚息。蒙谷飞泉，云光洒落。朝夕油油，自我布濩。字以朱矶，宝兹民瘼。飞金逐玉，爰失其足。澹澹冥湖，逝肯来浴。在水在天，日光共瞩。曷不乘浮，畏彼槎触。湖山相联，云汉中悬。湖山相得，星河下食。溯流在央，莫褰衣裳。从水一方，中心委徨。大之岩谷，小之石木。悠悠藻洒，望北飞瀑。视水临形，审志却停。鱼龙迷惑，风雨冥冥。千年坐立，不顽不灵。我闻在昔，随刊日迈。不胈不毛，维禹亦惫。爰有明神，阴从协劢。既位江湖，无远弗届。弃屦中流，防风却拜。定履千年，今人曰篑。吁嗟今人，少见多怪。动静相持，元声以时。微风击拊，迭奏争奇。和之一之，乐其可知。高山漠漠，流水瀰瀰。矻矻中阿，独立无颇。出水峨峨，其仪孔多。追嗣流光，以琢以磨。容被草木，鬒发斜拖。皇皇翠碧，离陆相和。胡帝胡天，此山此河。人亦有言，姑钗则那。虽则姑钗，未可婆娑。匪春不黛，匪秋不波。匪云不艳，匪雨不酡。行朝行暮，亦莫敢过。湖软江雄，追飞自东。天龙下制，岁久难同。因思马力，俾山立功。锡形汗潴，秋骊春骢。饮之满腹，策之驱风。羁络烟水，吸吐蜺虹。千里伏枥，万载行空。维江与汉，会势其中。崩腾迅激，将为马穷。吁嗟马兮，惟力之冯。既食人禄，遑恤我躬。吁嗟马兮，惟力之终。
六贤祠成诗以志之六贤者寇苏苏李赵胡
作者：郭之奇
朝代：明

诗云景行止，不朽立三尔。我观宋室贤，投荒接踵肩。未能召寇老，安得天下好。海角求二苏，眉山草木枯。中兴失李赵，炎兴孰建绍。南朝一丈夫，终归忠简胡。悠悠五百岁，此日明开继。千载一堂孚，闻风谁与俱。
共事为黄赞伯铨部赞伯我友有同心矣
作者：郭之奇
朝代：明

黄郭当年一代师，敢将名姓强追随。澄清淆浊君应否，谠论危言我尚为。身入风云观错变，心先时地力推移。斯文未坠天中在，吾道前行即后规。
兵事十首 其一 徵兵
作者：郭之奇
朝代：明

固垒逍遥卒，夷丁杂汉群。将骄人命贱，寇退首功分。暮野生燐火，春郊老阵云。相传今面敌，稍见祖家军。
兵事十首 其七 老师
作者：郭之奇
朝代：明

玄黄当久战，朝野共无衣。师老民从毒，兵钝贼见几。中枢迟上策，专阃积轻威。不识縻军是，谁云尾寇非。
兵事十首 其三 防河
作者：郭之奇
朝代：明

颓云朝夕压，坚腹近遥淩。树介征麾变，霜阴杀气凝。旟旐来豹幄，组练杂渔罾。游釜何人者，投鞭那可矜。
兵事十首 其九 传烽
作者：郭之奇
朝代：明

极目平安火，乡云白似红。朔风悲立马，南雪滞征鸿。燐野荒寒日，腥川恣渴虹。天涯微宦客，愁坐似羁笼。
兵事十首 其二 措饷
作者：郭之奇
朝代：明

粟行将万里，刍竭自何年。枵腹难终俟，遣苞孰共前。方敲民骨髓，稍给士糇饘。为语三军众，飞腾莫自便。
兵事十首 其五 分险
作者：郭之奇
朝代：明

务隘当分扼，先人作战筹。联心惟谨养，弭耳贵专谋。有地因民守，无形令敌愁。悬思千击万，险阻庶全收。
兵事十首 其八 策抚
作者：郭之奇
朝代：明

弄兵宁异昔，逸火庶非今。渠胁分群命，死生问一心。井闾还旧有，牛犊可新寻。倘及阳庚日，春风散绿林。
兵事十首 其六 合围
作者：郭之奇
朝代：明

使寇如流溃，何兵可障川。五行迷克土，八载任滔天。背水人俱怯，壑邻计久偏。虚声求胜势，群力总波漩。
兵事十首 其十 露布拟而期之也
作者：郭之奇
朝代：明

连阃歌铙日，深宫动乐晨。乾坤将厌杀，城野共还春。夜影销欃焰，朝书出战尘。尚期三捷至，先系百渠陈。
兵事十首 其四 城守
作者：郭之奇
朝代：明

恃险舟皆敌，脩文守在夷。时危难远语，效死必城为。有意求蛙产，何心问茧丝。繇来人志结，不使地天移。
兵事十首·徵兵
作者：郭之奇
朝代：明

固垒逍遥卒，夷丁杂汉群。将骄人命贱，寇退首功分。暮野生燐火，春郊老阵云。相传今面敌，稍见祖家军。粟行将万里，刍竭自何年。枵腹难终俟，遣苞孰共前。方敲民骨髓，稍给士糇饘。为语三军众，飞腾莫自便。颓云朝夕压，坚腹近遥淩。树介征麾变，霜阴杀气凝。旟旐来豹幄，组练杂渔罾。游釜何人者，投鞭那可矜。恃险舟皆敌，脩文守在夷。时危难远语，效死必城为。有意求蛙产，何心问茧丝。繇来人志结，不使地天移。务隘当分扼，先人作战筹。联心惟谨养，弭耳贵专谋。有地因民守，无形令敌愁。悬思千击万，险阻庶全收。使寇如流溃，何兵可障川。五行迷克土，八载任滔天。背水人俱怯，壑邻计久偏。虚声求胜势，群力总波漩。玄黄当久战，朝野共无衣。师老民从毒，兵钝贼见几。中枢迟上策，专阃积轻威。不识縻军是，谁云尾寇非。弄兵宁异昔，逸火庶非今。渠胁分群命，死生问一心。井闾还旧有，牛犊可新寻。倘及阳庚日，春风散绿林。极目平安火，乡云白似红。朔风悲立马，南雪滞征鸿。燐野荒寒日，腥川恣渴虹。天涯微宦客，愁坐似羁笼。连阃歌铙日，深宫动乐晨。乾坤将厌杀，城野共还春。夜影销欃焰，朝书出战尘。尚期三捷至，先系百渠陈。
其中有园园无定所林木所居之地则名之
作者：郭之奇
朝代：明

顷者欲卜筑，恐妨云树稠。缘溪花药处，清影碧波流。故林何苍郁，新卉助深幽。秋叶护黄落，春枝作艳柔。雨馀烟翠滴，潮满绿芳浮。水木互交气，鱼鸟亦相求。晨昏肆愉悦，光风为我留。
内叔林韩海招同林翁曰提陈君玉柱脩禊凤凰台举酒对春山漫成二十韵
作者：郭之奇
朝代：明

三春之三始春游，正当禊事倚春洲。主人爱客能携酒，胜友如云列凤楼。主言登高客能赋，指点前山春在眸。随意烟容皆靓好，参差霭黛尽芳幽。取次林泉开记睹，更将岩壑赴冥搜。青罗接翠互相就，玄崿霏阴不自留。无数遥峰来及水，白云孤去碧溪悠。晴云绿草如绮织，午对澄波作练浮。抱日残红依鳄溆，回风舞燕逐渔舟。动静之间情事出，高深所际绪怀流。冥心相向春如寄，以目为身山可求。春山与我成三友，对酒如何不劝酬。酒酣耳热临风立，忽从霄羽望霓帱。亲叩太皞苍帝语，氤氲满座穆飕飕。手赠名峰三百六，人天俯仰恣夷犹。斗南拳石无多地，我生其内我为俦。千载误归韩姓氏，一杯初醮故峦丘。岭外丘峦多静隐，虚名于世未区区。春光九十山终古，今人相值速于邮。无古无今惟一醉，主人能信予言不。
再和人日同潘宫詹共酌之韵
作者：郭之奇
朝代：明

此时此酌为谁陈，南北东西共此身。万象勾萌无异物，连朝光霁有同人。风尘十载宜先甲，涯角三年漫纪春。柳色梅枝终忆旧，题诗复见草堂新。
再寄允大
作者：郭之奇
朝代：明

离心销古道，秋意出长干。赤叶枫初变，苍葭露始寒。言归愁碧草，怀尔念幽兰。面目馀真气，诗歌忆故欢。清思悬物象，高论起云端。子建才名大，林宗品藻难。冥搜空远寄，披沥总齐观。去去遥相忆，西风动晓澜。
再往
作者：郭之奇
朝代：明

朝心不改鬓丝出，无那挥鞭踏晓日。衰草时将马足迷，凉烟每就征衣栉。眼际幽岩决眦浮，意中寒竹交襟密。碧涧微含摩诘图，青山正迩玄晖室。朝云作黛黛如凝，暮月流光光似溢。为暮为朝昔者人，月光云黛今谁匹。当前嘿嘿奈渠何，独坐悠悠念所失。远望生憎血泪蒙，悲歌未许伤心毕。人生有情空自昵，山月山云万古一。云飞月散暮山深，回首荒陂转愁疾。
再用子龙韵
作者：郭之奇
朝代：明

画舟空作叶公看，岂少真龙见者难。俄觌津南初出剑，翻惊溟北乍飞翰。卷风雪浪须臾变，带雨云峰咫尺瞒。独有中流歌笑客，扁舟不动顶奔湍。
再督两馆感昔
作者：郭之奇
朝代：明

两阶依日月，万里合风云。有道夷为守，脩名远不勤。方期成序至，敢谓后时闻。却省尸瘝罪，还思告让文。
冒宗起招同王芳洲朱章华小集皆戊辰同人
作者：郭之奇
朝代：明

东南多胜友，如斯复几人。岂惟才力壮，能令气声亲。披襟明宿昔，怀抱各清新。我观时世客，惟思要路津。世道多荆棘，时心满甲鳞。何如一樽酒，淘洗令其醇。以兹咸叹息，当杯莫逡巡。且勿谦新贵，亦无骄贱贫。但作平等意，醒醉总相匀。糟酾共餔歠，此情亦未真。情钟在我辈，心同是一身。与尔成三益，何妨有四邻。
农圃
作者：郭之奇
朝代：明

春霖谁见德，独向圃农家。山集云雷隘，岸倾陇亩斜。微闻泉脉动，欲令远心遐。植杖何人者，优游语种瓜。
冬夜同曹允大方肃之姚永言徐九一陈尔新宋则甫过从李大生夜集得关字
作者：郭之奇
朝代：明
体裁：七言律诗

连璧英姿总一班，樽前且斗此时閒。但令主意无烦客，便欲相期日往还。
冬夜同曹允大方肃之姚永言徐九一陈尔新宋则甫过从李大生夜集得关字
作者：郭之奇
朝代：明

连璧英姿总一班，樽前且斗此时閒。狂言不禁仍多酌，醉舞何知复下关。烛烬销花沉夜漏，风声入座起酣颜。但令主意无烦客，便欲相期日往还。
冬夜山砦闻读书声喜而开卷
作者：郭之奇
朝代：明

欲有所用其未足，无数馀心自澡浴。今古茫茫同射覆，古人仍是今人鹄。满堂予美初成目，目如秋水心如玉。冰壶掩映出千秋，金薤琳琅能满束。五色篇中未眼迷，一丝纸背当胸沃。非缘寡和获知希，岂信同工多异曲。休疑此道独谀闻，细绎其言俱有触。吾诚不及惜阴人，浪许居诸时断续。居诸可度不可留，继晷焚膏那可赎。神鬼依然护索丘，干戈聊使凋烦缛。嗟彼譊譊毋自辱，白首安知意所属。
冬宵何漫漫
作者：郭之奇
朝代：明

冬宵何漫漫，残灯留影半。冥心出大荒，合眼凭霜案。无复赘我言，诗易人删赞。无复劳我思，元会人排算。治忽兴亡事，昭昭史册断。左谷并迷盲，马班合腐烂。人事有推迁，天心随鍊锻。弃置从何说，古事难今判。一自鸿初邈，黄虞忽已漶。羲和久湎沉，叔季皆长幔。揖让与征诛，是非同一段。楚狂不复醒，屈子醒即窜。是由独往人，五夜千忧绊。蝶梦倚庄周，凤鸣烦姬旦。我非扣角徒，何以歌复叹。且留百岁心，时假三号唤。
冬日何短短
作者：郭之奇
朝代：明

冬日何短短，金乌张翼懒。颛帝久深居，玄冥司黑管。布作九闾阴，冰云互织纂。寒雾绕空来，狂风吹不断。所嗟羲辔迷，每恨邹律缓。居诸忽并穷，星纪应一散。中原尽履霜，四海同呼痯。良由人意怆，或使天心懑。孤臣抆泪看，羁子从头算。白马非前客，缁衣焉适馆。衣褐两皆无，卒岁谁相煖。置之勿复云，何以为此伴。
凉阴
作者：郭之奇
朝代：明

竟日凉阴障暑流，炎光无力夏情柔。白云随意青峰上，半作春容半作秋。
凭轼望云有序
作者：郭之奇
朝代：明

谁噏山河气，扶摇上碧苍。嘘空回汉彩，弥极绘天章。萦郁舟车影，蒸腾城郭行。奇观惊海市，远眺杂江光。迎日生朝色，回风变晚妆。疑经帝子织，初制月仙裳。玉殿霞烟绕，瑶宫雾幄张。陆离舒复卷，夭矫止还翔。已识从龙志，先成驾鹊梁。声施如可附，富贵亦当忘。极目怀千虑，矢诗愧七襄。凌虚从此去，垂翼入溟乡。
凭轼望云有序
作者：郭之奇
朝代：明
体裁：五言排律

谁噏山河气，扶摇上碧苍。萦郁舟车影，蒸腾城郭行。迎日生朝色，回风变晚妆。疑经帝子织，初制月仙裳。玉殿霞烟绕，瑶宫雾幄张。陆离舒复卷，夭矫止还翔。已识从龙志，先成驾鹊梁。极目怀千虑，矢诗愧七襄。凌虚从此去，垂翼入溟乡。
分晖
作者：郭之奇
朝代：明

相望在云中，流光依汉表。孤心屡自危，远意凭飞鸟。霄音甫一闻，窗日来初皎。岂惟列岫昭，亦令幽岩皦。物象起空庭，分晖及静窈。偶因诵读馀，倚照观清晓。不畏简编烦，独羞丹汗少。良由时世殊，亦值贞元扰。骚歌不足言，诗易同忧悄。置书忘食事，感叹何时了。
分署承今础以二诗相招使者立促步韵答之
作者：郭之奇
朝代：明

与君乍别异枯荣，不谓君心似我情。强欲从郡无那懒，思君窗卧对云行。
刘司马挽歌
作者：郭之奇
朝代：明

喜峰忽起乱胡沙，蓟遵白骨杂如麻。霜戈踏拥枯杨杪，铁骑横穿宿草芽。严冬十月方觱发，朔风凛栗倒骝骅。我师安肯轻暴露，刁斗不闻闻胡笳。阃外交驰孔炽檄，廷中祇作匪茹芽。不信干城无纠纠，徒使中逵悲兔罝。天子赫斯亲授钺，词臣翻入邦政衙。忠义激人人感泣，挥泪军前众无哗。四海勤王犹观望，首期身倡遂驱车。仓卒未遑师干试，须臾独力竟难加。方寸铁肝终涂地，一代忠臣不暂赊。英魂零落今何处，气作山河壮朝家。司马一死寻常事，海外遥闻起恨嗟。
刘司马挽歌
作者：郭之奇
朝代：明
体裁：古风

霜戈踏拥枯杨杪，铁骑横穿宿草芽。严冬十月方觱发，朔风凛栗倒骝骅。我师安肯轻暴露，刁斗不闻闻胡笳。阃外交驰孔炽檄，廷中祇作匪茹芽。不信干城无纠纠，徒使中逵悲兔罝。天子赫斯亲授钺，词臣翻入邦政衙。忠义激人人感泣，挥泪军前众无哗。四海勤王犹观望，首期身倡遂驱车。仓卒未遑师干试，须臾独力竟难加。方寸铁肝终涂地，一代忠臣不暂赊。司马一死寻常事，海外遥闻起恨嗟。
创雁穷猿
作者：郭之奇
朝代：明

创雁毋虚弹，穷猿毋急打。云木有馀思，哀叫难终舍。敢言世何仇，或遇慈悲者。自我入人樊，徂冬复辞夏。霜风拂败棂，暑雨流荒瓦。愧无他巧谬，禦彼阴阳惹。与善天曷如，集枯人合寡。呼天日诉吟，何心逐骚雅。逢人乃畏恭，曾不问高丁。凭兹惕励怀，望古遥相写。前哲每艰虞，昔逸翻潇洒。时哉或可希，往袂犹堪把。
初七午出南关
作者：郭之奇
朝代：明

灰心一片久难镕，茅岭三秋万叶封。汉将看鸢徒自苦，越人捧翟误相逢。祇为断发依文体，岂意残肤出贯胸。举目关河来故国，从兹取义亦从容。
初七午发苍梧上滩即目
作者：郭之奇
朝代：明

波光野色暮烟同，梧桂应从灏影通。千里目遮重岭外，九回肠断百滩中。离家去国人何往，擘浪分流水未穷。身世飘零今若此，漫劳一苇载双蓬。
初二至初四三夜皆火
作者：郭之奇
朝代：明

桂城红焰舞烟楼，时向龙泉映斗牛。曲突空怀薪徙意，炎冈每抱玉焚愁。祝融尽攘三春德，禆灶难依四国谋。颇怪苍生皆赤子，谁同黔首日焦头。
初五夜城外火初六午城中复火
作者：郭之奇
朝代：明

燎原何事倚春城，谁使炎炎日夜明。上客何功徒烂额，自他有耀独关情。夏馀烬在畴相合，陈后灰然孰并京。寄语青阳休泄泄，时膏速向晓云行。
初八夜微雨初九晨夕丝丝不断
作者：郭之奇
朝代：明

细雨浥韶光，丝丝天外飏。抽添生意急，点注化工忙。入夜无声远，行春有脚长。晓风扶气力，云岫几苍茫。烟渍还流碧，寒深欲坠霜。遥从他树杪，飞入我庭廊。润草开微嫩，经花出暗芳。因依多袅娜，潇洒异轻狂。慰帖幽人意，牵连久客肠。洗心依淡泊，谁肯赋凄凉。
初冬十二至防水见黄花喜吟
作者：郭之奇
朝代：明

黄花正可对幽人，卜筑从兹遂有邻。已诏寒山同气色，孤宜水竹共精神。秋回弥见风霜远，客至翻惊物候新。寂寂陶潜藏此意，东篱千载未生尘。
初十日丝雨有加
作者：郭之奇
朝代：明

竟日千丝袅，为春一片菲。谁拈条绪出，每向甲勾微。物色初牵惹，时光久渴饥。轻寒重洗发，新润且几希。小径思红软，荒郊任绿肥。山临招翠滴，花远惜香违。飘泊从羁旅，周遮觅艳妃。如分还自合，已散复相归。渐至黄昏刻，全销碧落晖。金刀难独剪，玉漏转同飞。将使六街月，愁看孤客帏。潇潇清夜湿，惟许梦魂依。
初十早渡德州河是午至景州
作者：郭之奇
朝代：明

衣带燕齐百事同，微差物候共尘风。春光有限难疏放，野色无边自塞充。四望独疑山水尽，孤心双系日云中。便劳烟景长为伴，同入金台上苑东。
初十立春此日光华四满弥增就日之思
作者：郭之奇
朝代：明

春脚潜行何处寻，羲和振辔耀苍林。九阊尽出三阳色，万象齐开复旦心。岂有尧天仍十日，且依禹历数分阴。东方斗柄从兹揭，皞帝龙车合远临。
初夏骤烝借阴庭树
作者：郭之奇
朝代：明

积晦徐开晓象逢，初离复睹继明杠。新炎猛锐旋烝户，馀湿仓浪久冒窗。庭树风来龙送影，前山云过马摇鬃。青春不肯人间住，愁对閒啼鸟一双。
初春即事二首
作者：郭之奇
朝代：明

窗前晓日化寒轻，天上人间取次荣。铺设风光凭点缀，安排物意俟勾萌。山才转翠看难厌，林竞飞烟望欲平。眼外春容随地入，倚栏有个客关情。晓意初融桂岭霜，重门难锁旧烟光。阶前草动空庭色，墙外花飞别院香。当路游丝萦我住，隔林啼鸟任他忙。乍寒乍煖春犹浅，閒赋閒吟日正长。
初春即事二首·其一
作者：郭之奇
朝代：明

窗前晓日化寒轻，天上人间取次荣。铺设风光凭点缀，安排物意俟勾萌。山才转翠看难厌，林竞飞烟望欲平。眼外春容随地入，倚栏有个客关情。
初春即事二首·其二
作者：郭之奇
朝代：明

晓意初融桂岭霜，重门难锁旧烟光。阶前草动空庭色，墙外花飞别院香。当路游丝萦我住，隔林啼鸟任他忙。乍寒乍煖春犹浅，閒赋閒吟日正长。
初生月
作者：郭之奇
朝代：明

月于江易清，光习与流喜。矧兹混初生，万象瑩其始。窈魄散微痕，丹霞摄之起。晢晢众煌星，分辉如其使。苍山亦助情，隐黛环积水。传意睆长干，近远各无滓。轻华到平沙，宛转碧波倚。以风引下上，淼茫从所指。冰魂若有借，微明斯焉瀰。于微探空色，明固不任侈。静夜落诸喧，四虚归一视。樯影次以收，澹澹水天止。
初生月
作者：郭之奇
朝代：明
体裁：古风

月于江易清，光习与流喜。矧兹混初生，万象莹其始。窈魄散微痕，丹霞摄之起。晢晢众煌星，分辉如其使。苍山亦助情，隐黛环积水。传意睆长干，近远各无滓。轻华到平沙，宛转碧波倚。以风引下上，淼茫从所指。冰魂若有借，微明斯焉瀰。静夜落诸喧，四虚归一视。樯影次以收，澹澹水天止。
初秋九日发樵川薄暮至拿口驿
作者：郭之奇
朝代：明

三伏劳劳手万篇，出门西望正潇然。泬寥野色诸峰外，清浅秋光一水边。树石陵临来素影，雨云停蓄下轻烟。息心相对空明处，颇许新凉入暮天。
初秋朔抵高凉秋郊旷望
作者：郭之奇
朝代：明

销愁依旷野，所见亦芸芸。耳目来幽绪，水山出大文。新禾翻碧浪，平楚入苍云。兵气林峦外，秋容变夕氲。
初秋遣悲二首
作者：郭之奇
朝代：明

死生犹未息，时序岂能停。长嬴收远驭，西颢启高扃。商飔及万汇，肃气走前汀。曾是汰繁冗，何以护芳馨。且看云白处，山容次第醒。要惟成旧德，亦岂重阴刑。中心自摇落，物象乃从之。观生曾有日，幽感忽因时。青霭炎犹重，白云远尚疑。晓山光翊翊，芳草暮离离。将归凭此送，萧瑟转相宜。悲哉古尽然，旅人胡叹噫。
初秋遣悲二首·其一
作者：郭之奇
朝代：明

死生犹未息，时序岂能停。长嬴收远驭，西颢启高扃。商飔及万汇，肃气走前汀。曾是汰繁冗，何以护芳馨。且看云白处，山容次第醒。要惟成旧德，亦岂重阴刑。
初秋遣悲二首·其二
作者：郭之奇
朝代：明

中心自摇落，物象乃从之。观生曾有日，幽感忽因时。青霭炎犹重，白云远尚疑。晓山光翊翊，芳草暮离离。将归凭此送，萧瑟转相宜。悲哉古尽然，旅人胡叹噫。
初腊代人送友之燕
作者：郭之奇
朝代：明

金台目断晓林坰，天下心伤送客亭。别袂初牵梅片白，离鞭遥拂柳条青。风江几处征帆出，云岭千重去羽冥。龙塞祇今皆内壤，燕然莫用古碑铭。
利国监晓发
作者：郭之奇
朝代：明

晨光谁共悦，物性与人情。所畏红尘动，故穿绿霭行。蝉声初露濯，林影乍风明。渐出前山色，孤闻一水声。因之深自省，遂觉有同迎。念此征途扰，犹能静理生。
别曹允大后便邮复寄言·有引
作者：郭之奇
朝代：明
体裁：五言排律

官閒人不识，有友忽相求。为期詹五日，寄语入三秋。溯游从水在，载酒向舟谋。孤月怡清赏，诸峰悦远投。无端家绪迫，有恨岭云悠。信美非吾土，谁能三宿留。
别曹允大后便邮复寄言·有引
作者：郭之奇
朝代：明

官閒人不识，有友忽相求。陡晤须眉旧，久要意气周。为期詹五日，寄语入三秋。同济情无让，平原义复修。溯游从水在，载酒向舟谋。指点千泓静，低徊一叶浮。湖光随意放，秋色敛情收。孤月怡清赏，诸峰悦远投。无端家绪迫，有恨岭云悠。信美非吾土，谁能三宿留。
到家感喜
作者：郭之奇
朝代：明

忆辞燕夏岭冬并，屈指征途秋送迎。云物随缘看逆旅，尘风初别感劳生。北山未拟均贤什，东海私宽一乐情。倖沐皇恩因岁月，重脩子职但温清。十旬不觉暑寒推，万里时兴夙夜哀。初向梓桑歌敬止，还从屺岵忆犹来。江山梦断渔樵侣，岭海缘深鹿豕媒。饶有家园堪结搆，蓬门偏把白云栽。
到家感喜·其一
作者：郭之奇
朝代：明

忆辞燕夏岭冬并，屈指征途秋送迎。云物随缘看逆旅，尘风初别感劳生。北山未拟均贤什，东海私宽一乐情。倖沐皇恩因岁月，重脩子职但温清。
到家感喜·其二
作者：郭之奇
朝代：明

十旬不觉暑寒推，万里时兴夙夜哀。初向梓桑歌敬止，还从屺岵忆犹来。江山梦断渔樵侣，岭海缘深鹿豕媒。饶有家园堪结搆，蓬门偏把白云栽。
前有樽酒行二首
作者：郭之奇
朝代：明

娟娟山日拂鲜苔，冉冉江风过落梅。梅落苔鲜两相催，美人欲来竟不来。且须顾影自倾杯，醉舞中流夕阳回。夕阳回，狂波阻。前峰一带寂无人，春光非余孰怜汝。丝丝春草各春辉，含情滋露上枝肥。晴烟初试东风暖，暮霭轻沾西日晖。江头来碧色，苍翠披客衣。披客衣，进客觞，他时对酒莫相忘。
前有樽酒行二首·其一
作者：郭之奇
朝代：明
体裁：乐府曲辞

娟娟山日拂鲜苔，冉冉江风过落梅。且须顾影自倾杯，醉舞中流夕阳回。夕阳回，狂波阻。前峰一带寂无人，春光非余孰怜汝。
前有樽酒行二首·其一
作者：郭之奇
朝代：明

娟娟山日拂鲜苔，冉冉江风过落梅。梅落苔鲜两相催，美人欲来竟不来。且须顾影自倾杯，醉舞中流夕阳回。夕阳回，狂波阻。前峰一带寂无人，春光非余孰怜汝。
前有樽酒行二首·其二
作者：郭之奇
朝代：明

丝丝春草各春辉，含情滋露上枝肥。晴烟初试东风暖，暮霭轻沾西日晖。江头来碧色，苍翠披客衣。披客衣，进客觞，他时对酒莫相忘。
前燕二主后燕二主西燕二主北燕二主南燕二主附冯跋冯弘
作者：郭之奇
朝代：明

东胡别种据幽燕，为北为南近百年。大单于始慕容廆，子皝孙俊并豪贤。王爵本繇司马锡，帝名忽向五胡编。能除石虎又一虎，诸葛恢言岂不然。自从灭魏除石闵，岂知执炜是符坚。鲜卑四万长安入，雌雄双燕何翩翩。白虏重来五将出，鱼羊食人人似烟。垂藉父兄修旧业，宝迷堂搆覆新椽。南北初分德与盛，一纪齐倾空再传。中原冯跋因胡土，优游寿考席夷旃。元魏开疆及冀北，龙城君适野谁怜。夏变于夷终若此，何人复继徙戎篇。
励志诗二首
作者：郭之奇
朝代：明

逾纪波澜，指屈心寒。兄蛟弟鳄，蜃气频剜。旅徒星没，影骨云残。是由去汝，茧足依峦。倚猿傍鹿，友鹊思鸾。栖多夜棘，困鲜朝餐。耳边戈镝，眼际痍瘢。祸机飘忽，如羽如翰。矧予驽竭，卒岁跚跚。谁无故里，岂不怀安。名义驱人，守忠自酸。忠宜苦效，义以忧殚。舍斯弗笃，古哲相弹。我思首阳，薇萎蕨单。农虞久逝，意仰神钻。鸿飞贵冥，虎步宜猛。我欲藏形，无由去影。倚木居巢，留烟护岭。过膝容头，聊遮瘤瘿。三秋九摇，未涉人境。啼猿罢悲，宿鸟归静。自疑此生，以逸终倖。人不碍物，物又何鲠。林不近炎，炎亦宜冷。岂意泉霞，忽恶箕颍。谁知黑雕，久布机阱。自我婴罗，岩壑收景。霜叶含悽，风禽缩颈。山群集众，从鬼神请。念此慇怀，助予宵儆。穷年独宿，五夜三省。
励志诗二首·其一
作者：郭之奇
朝代：明

逾纪波澜，指屈心寒。兄蛟弟鳄，蜃气频剜。旅徒星没，影骨云残。是由去汝，茧足依峦。倚猿傍鹿，友鹊思鸾。栖多夜棘，困鲜朝餐。耳边戈镝，眼际痍瘢。祸机飘忽，如羽如翰。矧予驽竭，卒岁跚跚。谁无故里，岂不怀安。名义驱人，守忠自酸。忠宜苦效，义以忧殚。舍斯弗笃，古哲相弹。我思首阳，薇萎蕨单。农虞久逝，意仰神钻。
励志诗二首·其二
作者：郭之奇
朝代：明

鸿飞贵冥，虎步宜猛。我欲藏形，无由去影。倚木居巢，留烟护岭。过膝容头，聊遮瘤瘿。三秋九摇，未涉人境。啼猿罢悲，宿鸟归静。自疑此生，以逸终倖。人不碍物，物又何鲠。林不近炎，炎亦宜冷。岂意泉霞，忽恶箕颍。谁知黑雕，久布机阱。自我婴罗，岩壑收景。霜叶含悽，风禽缩颈。山群集众，从鬼神请。念此慇怀，助予宵儆。穷年独宿，五夜三省。
勖今
作者：郭之奇
朝代：明

外物欣己，亦念吾庐。徂春及冬，庭扉自如。栖无风雨，出亦马车。见华则悦，先贤戒子。战胜何日，逝敢踌躇。既观天与，复溯人初。繇路居宅，孰为毁誉。功崇惟积，业坠惟疏。其日其月，岁不我徐。谁能壮老，独费居诸。幸甚勖今，勉足澄馀。无怠无偷，仅不生虚。
北上见露布感吟
作者：郭之奇
朝代：明

杞人无故尚忧天，海外相兼烽火连。久恨长缨从岭阻，新闻露布自云宣。两阶既格三旬后，诸邑能馀几姓还。此日疮痍明主悉，无暇侈进太平篇。
北地风沙殊少春色春光懒困倍于人矣
作者：郭之奇
朝代：明

辜负三春是此时，愁心百丈绕游丝。飞花片片畴怜汝，芳草萋萋尚忆谁。频拂尘颜清一望，强赊山色慰诸思。长驱冀北真何事，回首江南梦也宜。
北宋九帝
作者：郭之奇
朝代：明

陈桥时比澶州时，香孩儿已易孤儿。取国虽同晋梁术，垂谟远出汉唐规。榻无他睡东南定，杯可同销上下疑。五星奎聚今初睹，太平天子好为之。金匮还教臣普记，太原徒叹德昭痴。烛影难刊湘野录，苑花空乐侍臣诗。拥道储君方众属，澶渊虏退曷天欺。砌台不假完钗嗣，辽盟夏款复何期。四十一年流濊泽，濮安懿子守鸿基。岂意南人专倚任，败坏天下岂非而。女中尧舜除新法，官家此事宜深知。绍圣更元群正落，道君作主万民离。四凶六贼相终始，两河三镇恣胡骑。北辕举族畴阶厉，昏德重昏尔为谁。
十一日抵会邑南关同王师攻围
作者：郭之奇
朝代：明

三旬犹逆命，万马扼□亢。鱼釜终须铄，螳车莫漫当。攻心明上策，耀德岂多戕。且复收冬令，何难定水方。
十一晚将至商家林漫望
作者：郭之奇
朝代：明

野日荒荒向夕斜，昏尘未肯厌疲车。春同北至还迟钝，月自东浮尚远遐。燕草微丝看易没，商林晚色望难赊。欲知客舍随新柳，独数烟条第几家。
十一晚将至崇德阻雨不前
作者：郭之奇
朝代：明

殷其雷，在山之侧，熌烁飞光来自北。须臾野隘平山迷，淡月疏星不相克。青林夹道两朦胧，捍索桅竿浑难识。惟闻雨点起风狂，共惊帆驶一何亟。舟人颠沛更传呼，疲稿弱缆争无力。暂依坠岸棘芦丛，咫尺前行莫可得。敲窗片片如欲入，蜡花引泪残光熄。雨过犹馀飕飗声，一枕清凉随漏刻。
十七日立春寒山寂对微阳未舒诗以俟之
作者：郭之奇
朝代：明

寒山微吐色，呼春入旧年。三分匀面粉，一捻扫眉烟。汗漫流空碧，迷茫动窈玄。霞栖霜气入，龙隐雾光缠。将夕倍清迥，空华断复联。松阴飞翠羃，草甲润苔钱。月洞如堪倚，星岩似可穿。羁人凭远眺，东望久苍然。寸心千里外，双眼数峰前。春怀不敢后，山意乃能先。相看两无厌，相对转幽偏。伫俟阳和满，采芳尽石泉。
十七早晓发虚江
作者：郭之奇
朝代：明

落月衔山白，归帆出树青。新凉烟抱石，欲晓影摇汀。醉梦滩声破，昏愁鸟语醒。披衣成独对，云水自泠泠。
十七晚抵乐民是夜宿所内旧栖凄然有述
作者：郭之奇
朝代：明

三年回首梦中求，物是人非满旧愁。城郭凄深春寂寂，风烟黯淡日悠悠。此时再识依梁燕，到处频惊望月牛。谁为所思终不见，却教海角恨长留。
十三晚泊藤县对岸
作者：郭之奇
朝代：明

独坐冥思夜稍清，澄潭返映入舟明。照来山月愁中影，流去烟波梦里声。悔著僧衣迟一步，欲求仙路转多程。已知始误难终误，未及无生愧有生。
十三长至西宁藩臣恭设龙位行五拜三叩礼臣同胡卫国率诸文武行十二拜恭纪
作者：郭之奇
朝代：明

拜稽同上国，尊攘赖贤王。望阙思龙衮，飞云动鸟章。闭关三日后，化逆两阶旁。百倍看兵气，齐兹仰帝光。
十不怜
作者：郭之奇
朝代：明

天地不怜人，鸿初不再陈。时序不怜人，寒暑日侵春。山水不怜人，车舟惹雾尘。神鬼不怜人，灾患绕清贫。诗书不怜人，坑焚使祸邻。亲友不怜人，处困希笑嚬。衣履不怜人，敝裂安可新。镜影不怜人，衰老厌馀身。肤体不怜人，疲病转伤神。心思不怜人，愁苦益艰辛。百岁驰旦隙，所求泊岸津。安能终碌碌，与世共龂龂。忽值犹龙老，于予化蝶晨。留兹不言教，为我宿生因。当前皆止处，即事了虚真。天地则如此，吾将任物民。
十二夜中宵风雨如晦梦回口占
作者：郭之奇
朝代：明

厌见鱼龙舞，愁从蛱蝶翩。笙歌归篥管，云幕掩鞦韆。虽遇良宵景，应知乐事偏。张鳌谁共赏，立马自相传。万户销星彩，千门避火延。斋场临瓦砾，法鼓竞喧阗。碧落方虚冷，勾芒或徙迁。人间俱寂寞，羁馆合沉绵。难贳烘春酒，兼无买月钱。不须灯久照，翻畏影侵眠。梦入华胥远，神依疑阙旋。忽疑开九阖，犹许揖群仙。长跽为天问，支颐令我还。惊魂回枕上，风雨正潇然。
十二日泫雨未息风偏舟迟
作者：郭之奇
朝代：明

披衣晨眺秋已极，野意川心俱黯塞。扶桑倦旭罢朝升，炮车飞布穷天黑。泫然微雨溅波纹，霢霂穿帘不肯息。岩谷锁烟弥平原，近山若隐远山匿。无端南来重飘发，澎湃竞舟欲断纆。弱缆斜牵奈若何，愁看阴曀日西昃。吾归至此不计时，默数几与终风值。岂亦鬼神解相戏，故引长行客心逼。
十五发鼍江之百宜喜诸山不染腥尘而有作
作者：郭之奇
朝代：明

飞烟处处网寒山，幽客临风乍浣颜。所恃林峦多郁确，始教泉石并深閒。千峰爽气相回薄，一片秋光自往还。便合从兹招隐士，淹留宁假桂枝攀。
十五早半雨半雪及暮阴寒特甚
作者：郭之奇
朝代：明

寒意重添设，阳和尽取回。无人吹煖谷，何处想春台。苦值三阴压，时招六出来。雨丝仍是雪，霜片总非梅。所叹莺难至，安知蛰跂开。暗风穿薄纸，微火变馀灰。暮色催严冷，灯花温晕煤。空闻街鼓竞，谁许踏歌陪。守白生虚室，观玄出道胎。窗前盈紫气，门外任青苔。
十五早得雨晓对诸山
作者：郭之奇
朝代：明

雨洗秋颜碧嶂重，江浮客意澹相宜。生平丘壑缘如素，游倦烟霞望亦私。极目云深采药处，惊心露白溯洄时。遥怜故岭千峰色，翻令伊人在水思。
十五晚上马滩至昭平
作者：郭之奇
朝代：明

谁策奔湍似马騛，吴门疋练是耶非。白头浪卷千山影，青发苔浮万石衣。趋赴东南来恐后，漂流今古去如归。每疑周穆瑶池罢，騄駬追风破夕晖。
十五晚抵苍梧
作者：郭之奇
朝代：明

苍流漭沆去胡穷，梧叶纷纷尽染红。帝迹销沉留恨竹，楚云飘缈动悲枫。遥思水殿鹓行处，漫忆烟楼蜃气中。此日孤城风景异，故原秋草但征蓬。
十八忠节吟三首
作者：郭之奇
朝代：明

周京周道已成今，空谷终须问尔音。千里徒思奔踶马，三年颇怪不鸣禽。榛苓但许依山隰，苗黍虚劳竞雨阴。远听独烦君子讯，西方孰见美人心。多端国事总如麻，抵壁投阍莫漫哗。孔棘安知朋友怨，斯饥岂为候人嗟。祇怜碧血时难守，长恨丹青日未加。更忆鲁连天下士，微言独令古今誇。三春芳草变斜阳，二九朝英志国殇。赵相铭旌应早就，段卿笏板未全偿。为颜著节皆卢使，与杜齐名独范当。董笔未乾齐简在，肯教忠佞不分行。
十八忠节吟三首·其一
作者：郭之奇
朝代：明

周京周道已成今，空谷终须问尔音。千里徒思奔踶马，三年颇怪不鸣禽。榛苓但许依山隰，苗黍虚劳竞雨阴。远听独烦君子讯，西方孰见美人心。
十八忠节吟三首·其三
作者：郭之奇
朝代：明

三春芳草变斜阳，二九朝英志国殇。赵相铭旌应早就，段卿笏板未全偿。为颜著节皆卢使，与杜齐名独范当。董笔未乾齐简在，肯教忠佞不分行。
十八忠节吟三首·其二
作者：郭之奇
朝代：明

多端国事总如麻，抵壁投阍莫漫哗。孔棘安知朋友怨，斯饥岂为候人嗟。祇怜碧血时难守，长恨丹青日未加。更忆鲁连天下士，微言独令古今誇。
十八日立春小酌
作者：郭之奇
朝代：明

东望望春春果来，阳和取次倩人催。遥思故岭梅千树，漫许前山酒一杯。眼际烟光同护惜，意中风景嘿滋培。稍需秀句寰区满，何必椒花寸管裁。
十八早自从叔公车舫至峡江过伯常兄舟中共酌醉后口占二绝
作者：郭之奇
朝代：明

沙明涛白豁天开，江远舟轻破月来。阮氏风流今日事，相逢急进手中杯。仙舟飘渺溯潺湲，访载寻稽忽可扳。一笑一歌江日暮，流光山色窅然閒。
十八早自从叔公车舫至峡江过伯常兄舟中共酌醉后口占二绝·其一
作者：郭之奇
朝代：明

沙明涛白豁天开，江远舟轻破月来。阮氏风流今日事，相逢急进手中杯。
十八早自从叔公车舫至峡江过伯常兄舟中共酌醉后口占二绝·其二
作者：郭之奇
朝代：明

仙舟飘渺溯潺湲，访载寻稽忽可扳。一笑一歌江日暮，流光山色窅然閒。
十可畏
作者：郭之奇
朝代：明

日月真可畏，乌兔翻空猬。春秋真可畏，龙虎食时蜚。山河真可畏，失险无尊贵。时心真可畏，覆手分千罻。杀机真可畏，野血流腥味。虚名真可畏，实祸从中沸。崇高真可畏，釜满招人溉。丹青真可畏，梼杌浮霜气。尔室真可畏，漏影难私讳。立身真可畏，失足多逢腓。八者在天人，二者当前暨。乾坤为斧锧，胎卵同歔欷。夷险非一涂，燥湿终殊汇。在天我何忧，在人我何忾。在我宜独求，生安死亦慰。虽畏君勿畏，古哲遥相谓。
十四午烈日方中忽下小雹既乃继以阴雨
作者：郭之奇
朝代：明

万点潇疏拂瓦鸣，忽疑眼际变阴明。中元神鬼入炎城，飒飒风前叹息声。苍梧云色愁千里，春去秋来烟若水。草芳何意泫王孙，枫赤偏能惊帝子。举头北望见虞山，可有双娥在竹间。君看雨后千千泪，使人空忆断肠班。
十四夜泊繁昌旧县镇
作者：郭之奇
朝代：明

月自无而满，风惟西与南。秋光时可掬，天意日难探。绿岸同舟懒，青山对客憨。羁人甘寂寂，或恐使星惭。
十四日至太平却望
作者：郭之奇
朝代：明

閒云潭影共斜晖，孤堞遥遥傍紫微。鹄面犹存形貌改，虎冠初去禁条稀。未知南雁来何往，且看东流去日归。倒极愁心翻若喜，霜翎懒向纥干飞。
千柳
作者：郭之奇
朝代：明

道旁千柳尽妖颜，作意随人问往还。刚为春归飞别絮，又从风晓屈离鬟。
午后得雨尘沙稍退诸山作烟云色微觉可人
作者：郭之奇
朝代：明

春深易雨况依山，雨后诸山各静閒。柳伴歌莺偕洗渴，花同征客共清颜。尘光稍逊烟光满，野色相兼暮色还。颇怪陵阿知浅露，黄昏独下白云关。
午窗
作者：郭之奇
朝代：明

镇日支颐耐斗？，波烟下上习相从。午窗入影撩情乱，望眼耽幽起骨慵。山以春深难隐色，岸于江远易舒容。云心久向孤篷寂，剩有閒愁不敢供。
午窗
作者：郭之奇
朝代：明
体裁：七言律诗

镇日支颐耐斗�，波烟下上习相从。午窗入影撩情乱，望眼耽幽起骨慵。山以春深难隐色，岸于江远易舒容。云心久向孤篷寂，剩有閒愁不敢供。
午车
作者：郭之奇
朝代：明
体裁：五言律诗

远道收春尽，轻车破夏来。晴岚归远树，燠霭散平莱。永昼光初吓，午云倦不开。凉薰虽可悦，畏日亦长哉。
午车
作者：郭之奇
朝代：明

远道收春尽，轻车破夏来。晴岚归远树，燠霭散平莱。永昼光初嚇，午云倦不开。凉薰虽可悦，畏日亦长哉。
午车剧尘心眼交颓过任丘见城下红莲袅袅袭人喜而咏之
作者：郭之奇
朝代：明

藕花香逐客车过，暂拨尘容向泽坡。霞彩红分晴日艳，露房粉坠午光和。城阴半覆轻菲下，岩草横将细萼拖。恰是怀人依道左，临风几度醉颜酡。
午车睡吟不知已至高唐也
作者：郭之奇
朝代：明

日昃中天倦未醒，高唐云气动征軿。昏愁有赋难书就，梦里微吟寤自听。
南乡子·欲别花竞开
作者：郭之奇
朝代：明
体裁：词

积雨令花痴。花正含情人欲离。几度停杯花下立，须知。一寸柔肠百丈丝。春老促征期。不信人愁花解思。万紫千红争破色，为谁。夜夜东风著意吹。
南城何凝生以遂垞具体索题
作者：郭之奇
朝代：明

梁园千古胜，徒以靡华传。谁复知空有，惟君搆自然。五云携手后，一亩结缘先。至境非资外，幽栖欲近玄。披图清幻息，览纪结真诠。我欲罗浮上，神游此洞天。
南宋九帝
作者：郭之奇
朝代：明

敷天左袒向康王，遂有建炎续靖康。全城请驾闻宗泽，十事班朝见李纲。所嗟克复归和议，安得中兴拟汉唐。天下太平誇朽柱，金人奸细主朝堂。可怜得将如韩岳，大仪朱镇总销铓。成功不赖儒生力，逆亮看花已雒阳。隆兴复睹嘉禾瑞，祖意天心庶可偿。孝宗之孝吾无閒，虽未恢疆亦保疆。改臣易表均敌礼，南渡贤君首寿皇。光宁黯黮何堪数，伪禁空将吾道戕。除韩得史凶弥炽，皇子旋更秉义郎。四十年中消长半，夏夷金灭元遂张。半閒宰相平军国，樊襄始自度宗亡。恭端帝炳成何事，三闽四广继汴杭。断维负溺皆为赵，岂惟燕市继崖洋。丹心照汗同千古，陆张名氏比天祥。
南来好伴
作者：郭之奇
朝代：明

四载依依几送迎，故山结色此能生。春情广覆千峰落，霞侣先开一壑盈。相过不移知我素，此中何有祇云清。南来好伴兹堪恋，去去江天日暮情。
卜算子·五日怀旧
作者：郭之奇
朝代：明
体裁：词

风动竹阴移，雨过兰芳守。窗下青苔静屐痕，独与幽人偶。回首十年尘，频负三生友。不信心心似五□，断续因君久。
卧起
作者：郭之奇
朝代：明

朝对梧风暮柳云，萧然一署自氤氲。北窗卧起中庭坐，木落天空雁几群。
即事有感仍呈皖公计部
作者：郭之奇
朝代：明

财生天地未应殚，持算君民合总盘。肉食深谋捐俸最，茧丝报政考功难。耕屯故议盈千牍，租役新条罄百端。头会佳名仍手实，疮医何术免心剜。
历代正闰篇
作者：郭之奇
朝代：明

天下之生久矣哉，元会日销三古胎。乾坤有待劳苴补，豪圣相依作继开。黄唐不逮淳风邈，害气方乘闰统来。一自东迁悲迹熄，每从战国叹秦灰。尽除封建成孤立，转令齐民盗八垓。金刀未造三分剖，马牛竟作五□煤。南北青编多异纪，隋唐王气始中回。唐衰五代尤纷拿，石晋臣□良可哀。宋治虽隆戎逼处，辽金迭起动烽埃。□元混一真稀有，天骄何力使天培。千年历数遭腥秽，九十中原去草莱。谁洗虞渊扶日月，重开草昧见风雷。拨反须凭贤圣德，驱兼独倚帝王才。稽古勋华难撰述，微臣执管漫徘徊。
原直上人抵桂甘雨随瓢羁馆漫赠二作
作者：郭之奇
朝代：明

杯渡能教舞燕迎，鹤飞还使倦龙惊。衣沾丛桂春云满，锡近幽松暮霭盈。三毒降馀诸妄定，一灵薰罢万缘轻。每思花偈从天落，应许飙轮假地行。一片高云倚翠微，閒看今古近遥飞。千年台树终无有，此日风幡得是非。已见宗雷文义合，肯教陶谢性情违。禅馀慧眼应时出，我自壶中闭玉扉。
原直上人抵桂甘雨随瓢羁馆漫赠二作·其一
作者：郭之奇
朝代：明

杯渡能教舞燕迎，鹤飞还使倦龙惊。衣沾丛桂春云满，锡近幽松暮霭盈。三毒降馀诸妄定，一灵薰罢万缘轻。每思花偈从天落，应许飙轮假地行。
原直上人抵桂甘雨随瓢羁馆漫赠二作·其二
作者：郭之奇
朝代：明

一片高云倚翠微，閒看今古近遥飞。千年台树终无有，此日风幡得是非。已见宗雷文义合，肯教陶谢性情违。禅馀慧眼应时出，我自壶中闭玉扉。
去十三
作者：郭之奇
朝代：明

悠然相对莫相问，报答时光都有分。伊我九旬同醉醒，诸篇颇觉春遥近。
去舟日与风逆归舟乃能顺也
作者：郭之奇
朝代：明

幽窗晓色自江烟，云际高帆万叶联。风本无心随所受，天微于气诏当还。三春就我成来日，一水从人又此年。自北自南无限思，樯声棹响漫潇然。
又乞百叶桃一种
作者：郭之奇
朝代：明

珍重当年禁苑春，助娇曾见倚栏人。玄都观里千千树，岂似风前叶叶新。
又讯宋尔孚
作者：郭之奇
朝代：明

正当柳色风吹，独畏荷光雨移。璞雅犹堪日注，玉骚几向秋悲。
取桃花一枝插瓶酬以二十韵
作者：郭之奇
朝代：明

谁使幽栖日，能分天外春。倾城应有待，入室那无因。江叶终迎献，溪花久忆晨。销红迷远路，洗绿愧芳津。相映门何在，求源洞几沦。尚留馀态惹，肯俟落英频。折柳迟同调，寻梅偶得邻。遥从千树艳，独取一枝新。预敛烟光色，全收世俗尘。含情多未发，小喜忽横陈。活影谁堪捉，残愁自可匀。轻匀浮粉面，细点薄胭唇。巧倩非关笑，低蛾漫学颦。倚怀初似怯，移眼乍疑嗔。永令游蜂隔，姑容梦蝶亲。明窗供赏叹，素几出精神。幸免封姨妒，甘依君子贫。苗条诸意满，宁淡寸心真。求友来斯物，离群莫怨人。便宜生死共，岂但悴荣均。
取道临漳见张移孝明府所练乡勇甚称其名而绿野四浮氓妇欢欣各相得也为之留连停车饮其酒竟夕而行
作者：郭之奇
朝代：明

小麦芽青大麦黄，郊无荒草带秋霜。此地桑麻能此日，此日桑麻见此方。他方糗备从军旅，此方积敛向仓箱。他方老稚犹沟壑，此方妇子已圃场。征车晓过临漳下，踌躇再四依田野。野外沉云静百阡，就中飞羽鸣千马。心骇目摇问其因，乃是寓兵于农者。金鼓相传无事时，狝狩可因农隙假。今日置兵必农侵，古法何缘复见今。圣朝方求保障绩，频年空作小康吟。以民保民惟此术，此术能行君意深。喜君用意饮君酒，昔见君面今见心。
古今人多作留春诗而莫有留夏者感而赋之
作者：郭之奇
朝代：明

辞春多绪言，辞夏何默默。良由畏日威，难拟烟风德。岂不爱长时，歌薰旧弦熄。万象倚炎光，此身当蔽抑。瘴野复何如，荒祠困已亟。始闻天外吹，及彼西峰侧。微凉动落晖，遂有轻阴色。曾是凄远怀，能无泪洒臆。就之不可违，聊宽酷暑逼。我欲告司方，赵盾人谁忆。
古柏数株蕴荣拂翠感而赋之
作者：郭之奇
朝代：明

翠柏含古烟，非贞谅弗守。岂不重时菲，受质宜深黝。坚苦作心初，百条犹共母。朝风让柳群，夜月招松友。清真入道怀，肃穆团幽薮。请看寒后凋，莫疑仁者寿。
古歌
作者：郭之奇
朝代：明

古今荡荡入相思，古不休，今不休。我生其时，何日自繇，转眼白头。节序肯饶人，云物何悠悠。秋虫暮入耳，霜鸿朝入视。蹀躞步郊原，愁坐不能起。
古诗二首
作者：郭之奇
朝代：明

人寿非金石，何以结天年。我身非珠玉，何以结世缘。优哉游哉，与我周旋。人不我欢，我亦天全。戚戚图终古，终古不私戴。枯树泣秋风，秋风不少爱。优哉游哉，时其不再。与世推移，观生进退。
古诗二首·其一
作者：郭之奇
朝代：明

人寿非金石，何以结天年。我身非珠玉，何以结世缘。优哉游哉，与我周旋。人不我欢，我亦天全。
古诗二首·其二
作者：郭之奇
朝代：明

戚戚图终古，终古不私戴。枯树泣秋风，秋风不少爱。优哉游哉，时其不再。与世推移，观生进退。
可畏
作者：郭之奇
朝代：明

幽栖变暑寒，风日殊憎爱。其凉甫罢歌，可畏方劳忾。人生少百年，节序催时代。隙驹眼内驰，野马空中载。所得既难存，所失终何在。世海液胶舟，火田销木耒。一苇溯重溟，一夫耘大块。安知物象沦，转益乾坤秽。是惟君子心，永绝高深碍。虚游出众缠，佚我从天赍。天亦不可还，人亦不可贷。虽怀终古忧，不忍为今态。
史称民不益赋而天下用饶然乎否
作者：郭之奇
朝代：明

不问泥沙问悉纤，真成平准亦难厌。更无山海藏天地，惟有农丞算铁盐。利析秋毫民自竭，赢归少府吏虽廉。烹羊未必堪求雨，出马终须赋日添。
同李唐谷观象台测验回就李寓小酌仍偕往黄可远学士处集饮竟日
作者：郭之奇
朝代：明

明时主意帝心侔，春汉澄霄肃似秋。太阴躔次忽从蟊，上元晓魄半轮勾。先期历人按度搜，新法另局绪分抽。申命礼臣合咨畴，微臣亦向管窥谋。夙夜惟清观象楼，寅饯纳月尽双眸。就中分杪各沉浮，过半思维历可修。归及同官备访诹，摭陈所见达宸旒。仰称明圣畏天忧，私向贤人乐地遒。初筵不已遂无邮，对此烟光那可休。和风穆穆兕觥觓，主客相看瓶罄羞。忽忆贺监金龟留，春寒何必解鹴裘。紫宫地远尺寻救，绿蚁香闻对饮驺。入门高兴发难刘，学士忘形来劝酬。寸肠缱绻一杯柔，不嫌屡舞溷清幽。稍出图书佐酒筹，为争彩胜并劳骰。移樽转席听鸣鸠，明星接瞬下南樛。李郎自号谪仙俦，长鲸吞吐百川收。因临嘉树溢黄流，错封藜馆作糟丘。驱余竹马似船游，飘然不俟我同舟。温温令主但繇繇，独醒反耻亦堪愁。千顷汪波忽见投，二难辉映似琳球。虚怀倾座向生鲰，玄言未了月当头。起步中庭望月讴，踏歌声调入云飂。虹桥冷冷浸霓帱，辞君对月意悠悠。自愧观天识未周，今来卜夜更何求。
后周三主
作者：郭之奇
朝代：明

禁声冲主积难平，东庑血刃驰专使。汉主劳军遂不还，侍中此行何容易。将士终为刘氏仇，黄旗始立周人帜。三年美政不胜书，百官封事皆留意。所求百世帝王师，岂爱四方亡国器。在民犹己何用钱，养子如荣真得嗣。高平破汉骄将除，六合摧唐疲卒跂。大朝能令小朝羞，雄州改置幽州悸。武功烈烈文教成，远望近趋归一辔。加彼数年轶汉唐，岂惟五代君十二。殿前点简尔为谁，欺人孤寡移天位。恭帝犹存开宝年，雒阳六庙应无坠。
后唐四主
作者：郭之奇
朝代：明

沙陀父子初不利，欲向朝廷输夙志。墨敕朝传起雁门，收复长安功靡二。每抱孤忠辄受疑，此生此节终难弃。吾家勿效此曹为，馀恨独留三矢畀。远大儿成燕鼎移，画日臣来僧宝至。梁首未函窃帝名，老奴漫洒为唐泪。百战多年始渡河，自矜十指何容易。李天下优名可为，敬新磨批颊谁忌。发陵无罪有伶官，平蜀遭屠繇阉寺。石桥悲涕空彷徨，兴教灰肌凭乐器。河北令公闻难入，同家尚许国无异。每夕焚香祝圣人，不谓胡入明此意。可怜鹰视复称兵，遂使螟蛉终覆嗣。民间徒敛背胸财，卿辈勿言心胆坠。玄武楼中避石郎，山前山后归夷地。
后晋二主
作者：郭之奇
朝代：明

明宗爱婿反河东，契丹臣子成帝业。虎口难投一纸书，雁门已送诸州牒。北面穹庐南面华，中原无主任胡愶。胡册初颁作晋皇，身愿为臣妻为妾。尔不兴乱乱者谁，日来烦懑空嚅嗫。一朝社稷归兄子，十万横磨向翁詟。关南塞北几时收，翁怒而来孙已怯。生为负义死羁魂，运尽天亡嗟二叶。我思厉阶问石郎，卢龙孰使黄龙接。苟求一日居小朝，谁为千年除垢靥。
后梁二主
作者：郭之奇
朝代：明

朱三本是砀山民，从巢为盗始抽身。贼名甫脱忠名赐，已袭沙陀复破秦。蔡州克后兵逾盛，河中请幸国初沦。巧楼恸哭移车驾，执板为歌出相臣。夺天子贼长安入，此人非复向来伦。九曲九王归一水，流清流浊总河漘。椒殿恶名岂奴负，济阴宝册任兄嗔。可怜号哮孙供奉，羞杀当年舞蹈循。三百唐家虽灭社，太原馀孽已窥闉。经营那得藏凶地，腹背终须露逆釿。郢王授首归廷谔，末帝衔刀俟甫麟。削封毁庙犹轻典，老贼何当作庶人。
后汉二主北汉四主
作者：郭之奇
朝代：明

五代天子朝暮移，兵强马壮则为之。河东险固霸王资，行营都统肇鸿基。横挑强胡岂晋宜，契丹鼓忿中国疲。晋阳保境独孜孜，负义侯已黄龙羁。安行入汴不须疑，更称天福表馀思。垂裕何人继者谁，锥剑奚堪属幼儿。陛下禁声能几时，东庑授首如倾蔂。密诏朝来反邺旗，封丘始至冲主糜。澶州群拥侍中为，刘崇帝北几衔悲。祖业安能一旦亏，二十九年太原陲。传国虽微亦汉丝，史氏编名那可遗。
后汉昭烈帝
作者：郭之奇
朝代：明

东都十二炎精朽，献生不辰虚名守。桓桓帝室豫州刘，垂膝顾耳中山后。天下英雄惟使君，北海亦知世间有。离鞍每恨肉时生，失匕宁因雷动手。奔袁屈吕似饥鹰，客表依权同丧狗。非缘冰鉴出茅庐，安得布衣辞南亩。鱼水当年属卧龙，蛟云是日骧池首。自从三顾定三分，分荆据益休惭忸。重兴一姓本稀闻，以霸为王终逆取。王佐虽称管乐俦，杰人已踞孙曹右。岂知白帝挫猇亭，忍教金刀传木偶。鞠躬尽力尔为谁，七擒六出酬恩厚。堪怜五丈落前星，强延四十贻阿斗。呜呼安乐乐其亡，哭庙空馀北地王。
向王子龙乞盆兰
作者：郭之奇
朝代：明

九畹丛中百种芳，较书台下日相望。庭兰索伍情多迫，莫使琴歌对草伤。
吕后
作者：郭之奇
朝代：明

娲皇鍊石传初古，吕后当阳又一时。胡天胡帝邦之媛，如鹊如鹑雉所师。已从云气依隆准，何事墙茨倚食其。两主不欢无以乐，单于过听且相嗤。吾歌若舞公奚往，赵鸩姬瘖子独悲。曲逆深居空有念，王陵廷诤果安施。顾君于我何如耳，儿女相谗未足疑。刑马盟言谁共守，耕田歌意颇堪思。婴齐兵合刘初整，将相欢交吕自衰。祟王触腋妖狐殒，太尉行军众袒随。告兄举事宁为己，卖友辞兵岂念私。称制千年留祸水，开新文母亦繇斯。
听滩
作者：郭之奇
朝代：明

汹涌孰来仍孰往，噌镗相应复相挑。后先欲挟千山动，近远齐归万水嚣。从石谐音如击拊，因风鼓浪亦吟飘。祇兹浩浩非无意，独与幽人破寂寥。
听读书有感
作者：郭之奇
朝代：明

嘿识应留万古神，休将疑难强吟呻。羲经八卦无君子，孔论通篇四圣人。今古漫随时代纪，往来谁是继开身。此中糟粕真何用，堂上终须问斲轮。
吴四主
作者：郭之奇
朝代：明

破虏将军初讨卓，雒阳首入青氛浊。讨逆从袁获馀兵，取稽徇豫如掌握。孙郎渡江江始震，渔者射龙龙不觉。成业终归保业人，守江观衅群心乐。曹旌百万向南浮，子布诸群何龌龊。周鲁同心立大猷，赤壁千年山水濯。从兹鼎峙出东南，黄龙赤乌表头角。可怜燕翼迷孙谋，四友诸宾空自斮。琅琊始继会稽立，喜书畏臣终罢学。乌程初还建业都，青盖已归雒河朔。此座需卿归命迟，南方之人皆面剥。
周五主
作者：郭之奇
朝代：明

宇文窥欢入晋阳，高王悔遣归复命。此儿瞻视果非尝，英雄耳目真堪竞。讨悦初收秦陇心，迎舆始作尚书令。操戈宁肯复授人，魏脩枉就长安阱。宝炬空将玉烛燃，安定已司军国政。金墉胆丧东人悲，渭曲柳株西人咏。府兵属军军寓农，周礼命官官复正。如此施为出汉秦，奈何事主同枭獍。子觉称周未一年，宁都及三天禄竟。弘我周家非鲁公，逆护谁教落斧柄。三教归儒佛道除，六师指邺高齐并。可怜二九日孜孜，狡童一旦居天圣。乌丸漫捋好公须，杖痕宁改凶人性。剪羽摇根自速亡，天时人事互相庆。天元天兴法驾还，曙星曙入东宫映。南北从兹王气合，杨花满目中华盛。
周答老
作者：郭之奇
朝代：明

周闻天道与天人，道法自然天乃纯。纯粹而精君子身，及于神圣至于真。以天为车道为轮，道反为楫天为津。人间物象久如尘，二气方心一寸匀。凿混沌窍未一旬，秋冬意尽始还春。亦由古富令今贫，古人备美今莫臻。百家耳目难终沦，众技舒头几叹呻。墨道虽觳近乎仁，生勤死薄遗果因。其馀强聒人不亲，冷汰于物物未均。生人之理入死伦，情欲虽浅天机礥。遂使多方异舌唇，卵毛丁尾变山轮。风雨雷霆日怪新，虽驱物类岂大臣。吾闻其说而心疢，卮言寓言偶一引。芒乎昧乎未之尽，将由清寂询关尹。
呼奚觅怪石二首
作者：郭之奇
朝代：明

山琢胎形水织纹，千年濯魄冷清濆。无端过客多閒绪，携取东归意亦慇。横流堆叠乱波容，戏拾诸般置夹笼。借问参寥谁处是，好和清水作相供。
呼奚觅怪石二首·其一
作者：郭之奇
朝代：明
体裁：七言绝句

山琢胎形水织纹，千年濯魄冷清濆。
呼奚觅怪石二首·其一
作者：郭之奇
朝代：明

山琢胎形水织纹，千年濯魄冷清濆。无端过客多閒绪，携取东归意亦慇。
呼奚觅怪石二首·其二
作者：郭之奇
朝代：明

横流堆叠乱波容，戏拾诸般置夹笼。借问参寥谁处是，好和清水作相供。
和宋尔孚悠韵
作者：郭之奇
朝代：明

春光翻借我能游，寻得春情向酒搜。薄暮晴烟依郭静，清宵流色望郊浮。千杯痛饮何辞醉，四座歌欢不受愁。撰就新词还语宋，莫将秋绪向今悠。
和尔韬悼亡姬月容二作姬葬黄岐已一周矣
作者：郭之奇
朝代：明

娇魂已去落馀香，一度愁吟一断肠。春去绿云愁远黛，秋来芳草怨斜阳。祇怜裙断难留燕，长恨箫吹莫引凰。为问使君他帐里，跚跚可识旧容光。长有春山守恨眉，泉幽涧冷若相期。一抔香散新残粉，百丈愁牵不断丝。须信魂迷江北水，可堪泪染岭南枝。翻怜如六旧芳冢，同向春风起怨疑。
和尔韬悼亡姬月容二作姬葬黄岐已一周矣·其一
作者：郭之奇
朝代：明

娇魂已去落馀香，一度愁吟一断肠。春去绿云愁远黛，秋来芳草怨斜阳。祇怜裙断难留燕，长恨箫吹莫引凰。为问使君他帐里，跚跚可识旧容光。
和尔韬悼亡姬月容二作姬葬黄岐已一周矣·其二
作者：郭之奇
朝代：明

长有春山守恨眉，泉幽涧冷若相期。一抔香散新残粉，百丈愁牵不断丝。须信魂迷江北水，可堪泪染岭南枝。翻怜如六旧芳冢，同向春风起怨疑。
和张曲江湖口望庐山瀑布泉
作者：郭之奇
朝代：明

洪泉飞九叠，万壑动群氛。势落悬峰日，光摇出岫云。晦明殊所见，近远各为闻。顿令萦心目，孤情冷复氲。
和杨承之分韵
作者：郭之奇
朝代：明
体裁：七言律诗

忙閒世故杯中失，迟速风光醉后迷。竟日相逢谁是主，三春结伴总如泥。欢来痛饮真何极，留取同心归赋兮。
和杨承之分韵
作者：郭之奇
朝代：明

生计应从曲蘖栖，酣情屈指数君齐。忙閒世故杯中失，迟速风光醉后迷。竟日相逢谁是主，三春结伴总如泥。欢来痛饮真何极，留取同心归赋兮。
和江上
作者：郭之奇
朝代：明

万古天堑水，当前客绪悠。连空堪四望，落日自多愁。岁月同滔没，阴晴别应酬。劳心时不舍，难向逝波遒。
和自彭蠡湖初入江
作者：郭之奇
朝代：明

湖尽匡山际，江通汉水浮。朝烟生夹岫，夜月识扁舟。远望多为感，乡心少不愁。自怜身似苇，朝夕与波求。
咏古八绝 其一 伯夷叩马
作者：郭之奇
朝代：明

二老同归一老回，渔竿马首共徘徊。已知义士应扶去，何事先君未葬来。
咏古八绝 其七 苏武当日
作者：郭之奇
朝代：明

绝粒休惊汉使能，尚留旃雪慰心冰。若云当日私胡妇，或似他年忆李陵。
咏古八绝 其三 管仲囚齐
作者：郭之奇
朝代：明

堂阜曾羁天下才，春秋从此霸图开。当年九合成何事，空使三薰鲍叔来。
咏古八绝 其二 箕子为奴
作者：郭之奇
朝代：明

狂愿为奴人久遁，泣羞近妇我宜歌。玄禽举目依天少，白马伤心尽日多。
咏古八绝 其五 范蠡石室
作者：郭之奇
朝代：明

石室殷忧能几时，五湖千载诵鸱夷。要从失意催回首，早向扁舟订夙期。
咏古八绝 其八 文谢异时
作者：郭之奇
朝代：明

孤臣生死总堪悲，文一时兮谢一时。未得黄冠方外去，先题处士墓前碑。
咏古八绝 其六 鲁连东海
作者：郭之奇
朝代：明

义不为臣何地留，偶逢秦事未全酬。幸教东海容高士，绝胜西山指暴周。
咏古八绝 其四 荀罃归晋
作者：郭之奇
朝代：明

谁使荀卿得晋归，释累成好事诚稀。两无德怨知何报，惟有臣心弗敢违。
咏古八绝·伯夷叩马
作者：郭之奇
朝代：明

二老同归一老回，渔竿马首共徘徊。已知义士应扶去，何事先君未葬来。狂愿为奴人久遁，泣羞近妇我宜歌。玄禽举目依天少，白马伤心尽日多。堂阜曾羁天下才，春秋从此霸图开。当年九合成何事，空使三薰鲍叔来。谁使荀卿得晋归，释累成好事诚稀。两无德怨知何报，惟有臣心弗敢违。石室殷忧能几时，五湖千载诵鸱夷。要从失意催回首，早向扁舟订夙期。义不为臣何地留，偶逢秦事未全酬。幸教东海容高士，绝胜西山指暴周。绝粒休惊汉使能，尚留旃雪慰心冰。若云当日私胡妇，或似他年忆李陵。孤臣生死总堪悲，文一时兮谢一时。未得黄冠方外去，先题处士墓前碑。
咏望月
作者：郭之奇
朝代：明

瑶宫太阴元，启镜当天门。初出情犹敛，映日转黄昏。须臾飞艳魄，舒心遍乾坤。妆成锦霞拥，轮动彩云奔。关河难阻隔，蟾兔岂嚣烦。我视空明质，如开四照轩。谁种八衢花，向此不夜园。玉毫光可数，银汉净无痕。桂树千年色，婵娟万古魂。魂以高自洁，色以素常存。流华安可即，远意正堪论。
咏望月禁“光芒、明皎、清辉、华皓、晶莹、洁白、朗耀、照临、圆满”等字
作者：郭之奇
朝代：明
体裁：古风

瑶宫太阴元，启镜当天门。大地呈诸象，星辰落素痕。初出情犹敛，映日如浑浑。须臾飞碧艳，舒心遍乾坤。妆成锦霞拥，魄动彩云翻。因风若有语，对人寂无言。溶溶此宵永，娟娟万古存。素质原不染，浮翳岂能昏。未解趋炎态，偏惟濯秋魂。应知怜孤客，而我不敢论。
哀东人三首
作者：郭之奇
朝代：明

岂不重乡井，其如转壑沟。携持相死救，离散或生偷。幸未沦胡虏，犹当仰喔咻。须臾喘息计，黾勉一箪求。东人亦孔痗，饥馑接疮痍。兵后荒常必，黎馀旱易欺。何臣容节矫，无地可民移。万里萧条客，分餐欲济谁。救荒政十二，省薄首相教。无骨供输挽，何心积厩庖。鸿飞看在野，鼠食问谁郊。所叹求刍牧，依然向斗筲。
哀东人三首·其一
作者：郭之奇
朝代：明

岂不重乡井，其如转壑沟。携持相死救，离散或生偷。幸未沦胡虏，犹当仰喔咻。须臾喘息计，黾勉一箪求。
哀东人三首·其三
作者：郭之奇
朝代：明

救荒政十二，省薄首相教。无骨供输挽，何心积厩庖。鸿飞看在野，鼠食问谁郊。所叹求刍牧，依然向斗筲。
哀东人三首·其二
作者：郭之奇
朝代：明

东人亦孔痗，饥馑接疮痍。兵后荒常必，黎馀旱易欺。何臣容节矫，无地可民移。万里萧条客，分餐欲济谁。
哀帝
作者：郭之奇
朝代：明

令色司马何翩翩，警衣丞相独求怜。吾闻谐子称嬖便，安得三公侔主权。天下之心心同然，快意何当日自专。封书还诏赖嘉宣，呕血髡钳青史传。主威未行王业迁，平孺安能复秉鞭。哀帝堪哀非六年，麒麟殿上已传贤。
哀鞠四绝
作者：郭之奇
朝代：明

离悯初闻百绪倾，凄其苫次但魂营。当年陟屺嗟无死，今日哀莪恨有生。儿向征途母计归，密缝手线在儿衣。祇今线绝临行手，儿纵归来膝下非。游子飘篷失故形，哀哀匍匐望行星。伤心露草依风树，每夜玄霜杀晓青。孝薄无繇达至尊，陈情五上自声吞。纵然此日酬王事，已自今生负母恩。
哀鞠四绝·其一
作者：郭之奇
朝代：明

离悯初闻百绪倾，凄其苫次但魂营。当年陟屺嗟无死，今日哀莪恨有生。
哀鞠四绝·其三
作者：郭之奇
朝代：明

游子飘篷失故形，哀哀匍匐望行星。伤心露草依风树，每夜玄霜杀晓青。
哀鞠四绝·其二
作者：郭之奇
朝代：明

儿向征途母计归，密缝手线在儿衣。祇今线绝临行手，儿纵归来膝下非。
哀鞠四绝·其四
作者：郭之奇
朝代：明

孝薄无繇达至尊，陈情五上自声吞。纵然此日酬王事，已自今生负母恩。
唐二十帝
作者：郭之奇
朝代：明

我闻二十君在唐，济世安民独二郎。化家为国真繇汝，功成破阵本秦王。太原创迹非玄武，谁将国事委元良。永徽能绍贞观辙，女主宫中曷自昌。雉奴安识聚麀耻，妩媚偏饶似虺肠。五王浴日房州出，双陆宫中和事忙。天星散落诸韦灭，豫旦初登少帝床。传储早得开元盛，美化淳风溢万方。蜜口中书成天宝，赤心阿荦起渔阳。国家再造繇郭李，中兴肃代岂能当。德宗三弊终难改，天命宁关术士桑。堪嗟八党欺瘖予，所恃元和作嗣皇。殄凶除叛挥霜斧，剑浙淮淄敛镝铓。金丹遂酿中和逆，穆敬重教河朔亡。可怜二日移三主，甘露从兹作祸殃。武宣承绪同英果，国柄依然网在纲。大中堪咏还堪哭，彼惛谁搆复谁堂。为懿为僖尔何人，使人朝散而邑荒。十军阿父群相拥，国老门生独自伤。黄巢始乱天下裂，朱三盗夥果非尝。纥干山雀无飞处，虽有昭哀亦槛羊。晋岐吴蜀空分土，夺天子贼已称梁。
喜伯兄至都
作者：郭之奇
朝代：明

羁心积午睡，梦言有咨嗟。忽惊童仆语，乃谓长兄车。披衣及庭户，迎面拂风沙。巳闻平安悉，徐讯川陆遐。陈杯发远颜，安榻向馀花。馀花来舞鸟，交交答棣华。物情欢同气，和悦似相加。忘疲重昏饭，容膝共为家。虽非故园聚，暂此慰天涯。
喜朝鲜来贡
作者：郭之奇
朝代：明

圣代时称广，东夷岁职方。再看垂櫜至，始信薄来常。自抱珍奇耻，非关训导章。微臣循旧则，夙夜诵无荒。
喜橘柚花盛开再成
作者：郭之奇
朝代：明

朝来春雨为春飏，春色如丝趁晓光。幽人启户思冥寞，扑鼻侵凌几树香。绿叶清姿朝映雪，黄须碧蕊暮凝霜。春风夜夜吹女急，恐尔乘春亦太狂。相怜有意穿林入，三步开襟五步忙。所谓伊人在一方，茅斋竹舍饱馀芳。春山热眼动遥妆，春水涵情日断肠。
喜雨即事
作者：郭之奇
朝代：明

百灵知帝心，风电交相努。圣主自徵休，甘霖先润浦。月从所好星，龙怒如奔虎。隐隐光眩空，霏霏膏入土。廷僚率属歌，田畯呼儿舞。泽自九天飞，诏因六尺睹。自非省岁王，安得若时雨。此日元和书，拜稽上九五。
四怨三愁五情诗 其一 一怨
作者：郭之奇
朝代：明

燕丹谋国事，田樊空自戕。卿匕一何短，王剑一何长。
四怨三愁五情诗 其七 三愁
作者：郭之奇
朝代：明

花落叹丛孤，随风莫漫徂。不念枝独处，当念子谁俱。
四怨三愁五情诗 其三 三怨
作者：郭之奇
朝代：明

策疲驱远道，偶得憩高林。不解轩车至，喧阗尽此阴。
四怨三愁五情诗 其九 二情
作者：郭之奇
朝代：明

卑栖迷远谷，微影托深林。自顾双飞羽，常留一片心。
四怨三愁五情诗 其二 二怨
作者：郭之奇
朝代：明

鸿沟不可割，乌江不可济。虞兮从逝骓，幸不为人彘。
四怨三愁五情诗 其五 一愁
作者：郭之奇
朝代：明

昭阳迎晓日，长信坐秋风。岂料诗书意，全为歌舞穷。
四怨三愁五情诗 其八 一情
作者：郭之奇
朝代：明

玉兔衔初景，婵娟又一时。西林何所妒，不肯让蛾眉。
四怨三愁五情诗 其六 二愁
作者：郭之奇
朝代：明

玉露团幽桂，黄英送绿荷。秋容无间歇，衰鬓独如何。
四怨三愁五情诗 其十 三情
作者：郭之奇
朝代：明

每怜红艳落，幸倚碧泉幽。萍梗非前识，相要何处流。
四怨三愁五情诗 其十一 四情
作者：郭之奇
朝代：明

陈思赋雒神，飘缈动霞津。当年不可并，千载孰堪邻。
四怨三愁五情诗 其十二 五情
作者：郭之奇
朝代：明

渔阳耳外声，马驿怀中泪。肠断剑门锋，何关花鸟事。
四怨三愁五情诗 其四 四怨
作者：郭之奇
朝代：明

山泉自宜清，海水自宜浊。高深既已殊，浓淡休相学。
四怨三愁五情诗·一怨
作者：郭之奇
朝代：明

燕丹谋国事，田樊空自戕。卿匕一何短，王剑一何长。鸿沟不可割，乌江不可济。虞兮从逝骓，幸不为人彘。策疲驱远道，偶得憩高林。不解轩车至，喧阗尽此阴。山泉自宜清，海水自宜浊。高深既已殊，浓淡休相学。昭阳迎晓日，长信坐秋风。岂料诗书意，全为歌舞穷。玉露团幽桂，黄英送绿荷。秋容无间歇，衰鬓独如何。花落叹丛孤，随风莫漫徂。不念枝独处，当念子谁俱。玉兔衔初景，婵娟又一时。西林何所妒，不肯让蛾眉。卑栖迷远谷，微影托深林。自顾双飞羽，常留一片心。每怜红艳落，幸倚碧泉幽。萍梗非前识，相要何处流。陈思赋雒神，飘缈动霞津。当年不可并，千载孰堪邻。渔阳耳外声，马驿怀中泪。肠断剑门锋，何关花鸟事。
四日发蕲阳有感
作者：郭之奇
朝代：明

此地空怀屈宋音，无缘凭吊怅孤心。平原十日徒相款，咫尺三湘未可寻。游远依然同迫厄，悲秋何处问登临。祇怜入楚多骚怨，况复乡思动越吟。
四月一日二首
作者：郭之奇
朝代：明

晓来风色北窗归，一岁几何三月非。谁道时光不作意，晴阴云日半依违。落尽黄梅四月天，空枝一鸟语春还。早知梅熟春同去，怨却花时信早传。
四月一日二首·其一
作者：郭之奇
朝代：明

晓来风色北窗归，一岁几何三月非。谁道时光不作意，晴阴云日半依违。
四月一日二首·其二
作者：郭之奇
朝代：明

落尽黄梅四月天，空枝一鸟语春还。早知梅熟春同去，怨却花时信早传。
四月二日再补客司二首
作者：郭之奇
朝代：明

将母来生事，惟寅夙夜心。常存非孝意，以著服官箴。寂寞时犹昨，艰虞道弥深。作忠求寸补，何地可浮沉。莫道含香旧，依然束带初。中原方羽檄，四海尚车书。典属虽无似，和容庶有馀。圣朝收敝帚，犹诏锦窠居。
四月二日再补客司二首·其一
作者：郭之奇
朝代：明

将母来生事，惟寅夙夜心。常存非孝意，以著服官箴。寂寞时犹昨，艰虞道弥深。作忠求寸补，何地可浮沉。
四月二日再补客司二首·其二
作者：郭之奇
朝代：明

莫道含香旧，依然束带初。中原方羽檄，四海尚车书。典属虽无似，和容庶有馀。圣朝收敝帚，犹诏锦窠居。
因念昔者寺僧乞诗子瞻有银河谪仙之语古今闻见不同飞流溅沫岂尽为徐诗洗恶哉
作者：郭之奇
朝代：明

银河一派玉江垂，日落天清倍可思。自得三春增异色，更飞千尺写仙诗。
因念昔者寺僧乞诗子瞻留一绝曰帝遣银河一派垂古来惟有谪仙词飞流溅沫知多少不与徐凝洗恶诗今之题庐山者益多谨依韵述之以告诸词客
作者：郭之奇
朝代：明

庐山误出此篇垂，多少徐人欲李辞。今日徐人才更倍，谪仙跽请主僧诗。
因念澄江时得如此则来舫去刀两俱莫逆固不欲专丐南飙独予帆迅也
作者：郭之奇
朝代：明

游人计远自多端，大块吹同本一般。定后狂波何处问，澄馀止水可微观。春江此际还如练，山月于时已在竿。安得诸川同是刻，来舟无涩去舟安。
因提纪
作者：郭之奇
朝代：明

衣皮始教，爰及庸成。因而有制，以利知生。
因读谢李过湖之作不觉怃然
作者：郭之奇
朝代：明

李生思羽化，谢公秘精魂。哀哉复今昔，此意竟难存。眷彼空波照，宛转自天门。临流诸青嶂，含情各无言。无言或至理，其中不可论。溟滓方包括，此亦一微痕。而况蜉蝣者，闻见恣嚣烦。游览增永慨，风雅亦帨繁。奈何七尺躯，欲以下上扪。置置勿复道，宴坐随夜昏。湖宽月堪贮，山閒云自根。一楫破空濛，已觉此位尊。湖山随去去，云月终我奔。
因读谢李过湖之作不觉怃然
作者：郭之奇
朝代：明
体裁：古风

眷彼空波照，宛转自天门。临流诸青嶂，含情各无言。无言或至理，其中不可论。溟滓方包括，此亦一微痕。而况蜉蝣者，闻见恣嚣烦。游览增永慨，风雅亦帨繁。奈何七尺躯，欲以下上扪。置置勿复道，宴坐随夜昏。湖宽月堪贮，山閒云自根。一楫破空濛，已觉此位尊。湖山随去去，云月终我奔。
固安饮黄亨臣明府署中达旦
作者：郭之奇
朝代：明

琴堂肃肃月来还，此夜同生万里颜。影落深杯乡语尽，晨驱马首向西山。
固镇驿阻滞感述
作者：郭之奇
朝代：明

蹇蹇趋王日，騑騑周道朝。时危贤者贱，世乱仆夫骄。敢自悲迟滞，如何驾远遥。晨林风鹊乱，昏树月乌噍。未静烟尘色，谁怜羽翼焦。穷途西日暮，酷昼午云烧。长息思原隰，饥心望阙朝。嗟嗟行役者，徒尔复歌谣。
国计
作者：郭之奇
朝代：明

农臣思国计，望屋急军前。多取难因岁，三征不问田。为都皆可去，署考孰能先。勉语沟中瘠，扶疮向朴鞭。
坐
作者：郭之奇
朝代：明

与世真无事，斋心自可常。龙雷何处觅，物我竟堪忘。
坚坐
作者：郭之奇
朝代：明

一室分晨暮，空庭秋气敲。露凝天汉冷，风动斗枢摇。纵目来潇旷，虚心对泬寥。悠悠长夜袭，坚坐遂中宵。
堂乃有庭盆花次第循阶墀而布列以愉宾朋以媚幽独也
作者：郭之奇
朝代：明

云日流光处，相与命为庭。疏翳存佳卉，怀幽结草亭。群菲虽并列，兰蕙独依棂。光风时一转，怀抱入芳馨。虚泛循阶立，心迹两俱冥。
墙外芭蕉数株含思摇影呼而问之
作者：郭之奇
朝代：明

羁客语蕉林，何恨不开心。岂缘风败叶，懒向日舒阴。参差烟霭内，舒卷入交襟。气拂炎州冷，声浮雨夜深。葵阳千载意，竹露此时沉。由来招隐物，启事莫相侵。
壬寅元日二首
作者：郭之奇
朝代：明

能为岁始即春王，万物来宾各处阳。尚许微明随地出，安知四大与天方。废兴岂尽由强弱，新旧还须问歙张。大象无形宁可见，初元初日且休忙。初日初元事若何，怀新忆旧几蹉跎。风光有意仍舒泰，岁序何心枉折磨。冲气为和由一始，阳春布德以三多。不窥户牖知天下，眼际浮云莫问他。
壬寅元日二首·其一
作者：郭之奇
朝代：明

能为岁始即春王，万物来宾各处阳。尚许微明随地出，安知四大与天方。废兴岂尽由强弱，新旧还须问歙张。大象无形宁可见，初元初日且休忙。
壬寅元日二首·其二
作者：郭之奇
朝代：明

初日初元事若何，怀新忆旧几蹉跎。风光有意仍舒泰，岁序何心枉折磨。冲气为和由一始，阳春布德以三多。不窥户牖知天下，眼际浮云莫问他。
壬申春晓西园即事五绝
作者：郭之奇
朝代：明

一样烟光共晓华，几般花木日交加。请君试向西园看，春色人间第几家。嫩柳池边渐学低，枝头忽见晓莺啼。请伊再向东风问，春色人间齐未齐。未许春风日夜忙，全凭晓色护微芳。水浮花际添重影，山入庭前共一光。试借风光共剪裁，霞分红艳雪分皑。含情此日休相妒，同是当年一手栽。少陵行步为春迷，江上寻花花索题。我独闭门春在此，漫将玉水当花溪。
壬申春晓西园即事五绝·其一
作者：郭之奇
朝代：明

一样烟光共晓华，几般花木日交加。请君试向西园看，春色人间第几家。
壬申春晓西园即事五绝·其三
作者：郭之奇
朝代：明

未许春风日夜忙，全凭晓色护微芳。水浮花际添重影，山入庭前共一光。
壬申春晓西园即事五绝·其二
作者：郭之奇
朝代：明

嫩柳池边渐学低，枝头忽见晓莺啼。请伊再向东风问，春色人间齐未齐。
壬申春晓西园即事五绝·其五
作者：郭之奇
朝代：明

少陵行步为春迷，江上寻花花索题。我独闭门春在此，漫将玉水当花溪。
壬申春晓西园即事五绝·其四
作者：郭之奇
朝代：明

试借风光共剪裁，霞分红艳雪分皑。含情此日休相妒，同是当年一手栽。
壬辰避地马鞍山治一枝未就兹春闻儆复于前址搆栖感赋十律
作者：郭之奇
朝代：明

伐木来幽谷，诛茅获故居。我怀终惬旧，山意亦留初。海色林中隐，云光物外舒。生涯安可说，且复任蘧庐。山色迷终古，春情自浅深。此中求素托，何处可真寻。鸟兽多无礼，林泉别有心。谁堪携手共，同异问苔岑。旅绪终谁止，春光亦有初。剪芜防甲折，植援俟条舒。曲径微风转，西窗落照徐。此中容抱膝，何敢问琴书。独有霞栖客，林峦未许迷。寻幽同记忆，选胜自标题。海色衣时卷，岩烟手日携。颇疑空阔内，若与素心齐。即事才知止，劳生久息机。风林时飒飒，云谷转依依。群跃因潮起，孤鸣俟月飞。春心徒目极，与物未相违。竹室团幽白，荆篱漏远光。春林初照耀，晓岫日微茫。物外风云淡，山中岁月长。冥机时坦步，心迹两当忘。林峦相隐蔽，茅屋自荒深。未了青春色，难伸白雪吟。惊翔姑一止，哀啸且为音。猿鸟人间物，安知物外心。微尚难矜己，虚荣独让时。买山聊复尔，浮海亦安之。止足明孤性，栖寻见夙思。巢居何代子，不使世人知。遭人身欲退，适我物皆悠。岩壑澄朝景，风潮变夕流。高深时应接，今古日沉浮。耳目周旋外，馀心尚可求。世事环千虑，春容出万端。林泉方滴沥，风雨莫迷漫。独鸟依深树，群鸥就远澜。且同尘外物，时向静中看。
壬辰避地马鞍山治一枝未就兹春闻儆复于前址搆栖感赋十律·其一
作者：郭之奇
朝代：明

伐木来幽谷，诛茅获故居。我怀终惬旧，山意亦留初。海色林中隐，云光物外舒。生涯安可说，且复任蘧庐。
壬辰避地马鞍山治一枝未就兹春闻儆复于前址搆栖感赋十律·其七
作者：郭之奇
朝代：明

林峦相隐蔽，茅屋自荒深。未了青春色，难伸白雪吟。惊翔姑一止，哀啸且为音。猿鸟人间物，安知物外心。
壬辰避地马鞍山治一枝未就兹春闻儆复于前址搆栖感赋十律·其三
作者：郭之奇
朝代：明

旅绪终谁止，春光亦有初。剪芜防甲折，植援俟条舒。曲径微风转，西窗落照徐。此中容抱膝，何敢问琴书。
壬辰避地马鞍山治一枝未就兹春闻儆复于前址搆栖感赋十律·其九
作者：郭之奇
朝代：明

遭人身欲退，适我物皆悠。岩壑澄朝景，风潮变夕流。高深时应接，今古日沉浮。耳目周旋外，馀心尚可求。
壬辰避地马鞍山治一枝未就兹春闻儆复于前址搆栖感赋十律·其二
作者：郭之奇
朝代：明

山色迷终古，春情自浅深。此中求素托，何处可真寻。鸟兽多无礼，林泉别有心。谁堪携手共，同异问苔岑。
壬辰避地马鞍山治一枝未就兹春闻儆复于前址搆栖感赋十律·其五
作者：郭之奇
朝代：明

即事才知止，劳生久息机。风林时飒飒，云谷转依依。群跃因潮起，孤鸣俟月飞。春心徒目极，与物未相违。
壬辰避地马鞍山治一枝未就兹春闻儆复于前址搆栖感赋十律·其八
作者：郭之奇
朝代：明

微尚难矜己，虚荣独让时。买山聊复尔，浮海亦安之。止足明孤性，栖寻见夙思。巢居何代子，不使世人知。
壬辰避地马鞍山治一枝未就兹春闻儆复于前址搆栖感赋十律·其六
作者：郭之奇
朝代：明

竹室团幽白，荆篱漏远光。春林初照耀，晓岫日微茫。物外风云淡，山中岁月长。冥机时坦步，心迹两当忘。
壬辰避地马鞍山治一枝未就兹春闻儆复于前址搆栖感赋十律·其十
作者：郭之奇
朝代：明

世事环千虑，春容出万端。林泉方滴沥，风雨莫迷漫。独鸟依深树，群鸥就远澜。且同尘外物，时向静中看。
壬辰避地马鞍山治一枝未就兹春闻儆复于前址搆栖感赋十律·其四
作者：郭之奇
朝代：明

独有霞栖客，林峦未许迷。寻幽同记忆，选胜自标题。海色衣时卷，岩烟手日携。颇疑空阔内，若与素心齐。
夏日奉命册荆藩车中计程之作
作者：郭之奇
朝代：明

南鸿北燕日蹁跹，每岁征程计八千。却怪沿堤春后柳，年年新色为余怜。
夏日陈羹姚吴越望越瀛偕陆山甫谢儒美集饮南岩
作者：郭之奇
朝代：明

岩光初拂爽尘襟，好友相招别有心。垒石扶云疏碧洞，馀霞敛日反苍林。晚风微递南薰薄，霄汉轻移北斗深。留取空冥归窈谷，醉携山月下孤岑。
夏日陈羹姚吴越望越瀛偕陆山甫谢儒美集饮南岩
作者：郭之奇
朝代：明
体裁：七言律诗

岩光初拂爽尘襟，好友相招别有心。晚风微递南薰薄，霄汉轻移北斗深。留取空冥归窈谷，醉携山月下孤岑。
夏月困于炎烟情含而光郁也感而赋之
作者：郭之奇
朝代：明

一片冰轮洗夏昏，含华万古为谁存。金城几度通秦谷，玉塞千年止汉屯。汉屯秦谷今非昨，王塞金城那可论。且言此夜当头月，由断山口临客阍。关河举目光虽满，云岫苍茫气若惛。自从桑日沦西汜，桂影萧条寒兔蹲。人异悲欢月异色，无情有限合销魂。葳蕤锁闭谁家阁，宛转桥通何处门。可怜楼上徘徊立，低首风前拭泪痕。不怨天涯风景别，不畏殊乡人事翻。川流九曲山千叠，夕照含烟似覆盆。悽凉五夜畴堪语，嘿嘿遥遥想旧恩。
夏至日喜雨漫吟
作者：郭之奇
朝代：明
体裁：诗

昨夜天河浪几掀，朝来玉女倾洗盆。云生石路离离黑，雾压峰头冉冉惛。采芜怨女持筐返，徂隰悲农绕树喧。解颜相劝逢耕侣，不惮泥濡探水痕。欢呼远入幽人耳，萝薜萧森气染门。虽无尺地沾时泽，亦许苍凉出废园。我有馀心寄碧蒹，未秋得露倚流翻。因兹偶际天地解，遇雨之吉岂徒言。
夜发过江西
作者：郭之奇
朝代：明

中宵梦破子规啼，以梦寻家断复迷。罔觉何思深似海，翻疑不酒醉如泥。天风忽许高帆举，山月初将短棹携。发发惊涛欹枕渡，晓魂已过大江西。
夜吟
作者：郭之奇
朝代：明

朝朝酬对一游艰，独剩孤吟入夜閒。梦落丹枫秋欲半，歌怀赤壁月初还。
夜坐
作者：郭之奇
朝代：明

屐齿门前静，閒庭任绿苔。冷风和窍出，疏月向窗开。水脉池中活，云根屋上栽。吾庐终吾爱，不足外人来。
夜坐吟
作者：郭之奇
朝代：明
体裁：古风

除夕既除春夕饶，焚香高拱度春宵。风出江声波发船，长歌顾影一凄然。歌已歇，转悲吟。空有曲，孰关心。心不同，曲徒工。馀此调，入江流。江流终相和，知音错向人间求。
夜坐阅卷毕循步阶櫩仰象有言
作者：郭之奇
朝代：明

肃然秋夜对，起视已星陈。心目无穷止，菁华始逼亲。斗箕分极远，经纬九霄均。云汉垂垂下，天中烂客身。
夜眺
作者：郭之奇
朝代：明

计程能使客思憨，错向江乡认故潭。渔火灭明时一见，吴音清浊久微谙。远汀野色桅光带，断岸罛声戌漏参。如可容舠聊止足，几于閒泊较廉贪。
夜眺
作者：郭之奇
朝代：明
体裁：七言律诗

计程能使客思憨，错向江乡认故潭。远汀野色桅光带，断岸罛声戌漏参。如可容舠聊止足，几于閒泊较廉贪。
夜行至晓
作者：郭之奇
朝代：明

四更山月照星轺，不惮驱驰不惮遥。祇愁魂梦归家少，泣向秋风问楚招。
大宁晓发
作者：郭之奇
朝代：明

玉露团深巘，征人拂晓裾。梯盘窥鸟道，穿穴探猿居。烟合疑松卧，泉幽听谷歔。赪颜得素术，飞液正堪茹。
大店借宿
作者：郭之奇
朝代：明

青钱买得主人情，白酒权浇远客程。野鸟檐茅同雾宿，邻鸡庭树又烟惊。
天中日王子龙招看龙舟得流字
作者：郭之奇
朝代：明

画船声报午薰柔，暑雨初开诏远游。斗酒何须劳待诏，角巾应自有同舟。披襟风色微迎野，入眼云光急趁流。千载骚魂如可见，一杯先酹碧溪头。
天汉篇
作者：郭之奇
朝代：明

天河皎皎流清澈，白云片片横霄闑。是云非云动远华，以色为空空似涅。空天漻泬自高浮，挹斗扬箕时并揭。玉龙开影乍双垂，帝子临津初罢辙。虚劳鹊羽漫多填，颇怪机丝堪近缀。九野平分二气绳，如断复联疑肪截。千年几见问津人，万里空思玄圃穴。玄圃之山百泓飞，汇而为海四河别。惟有白河向东南，天波亦使中原洁。凭兹洁意俟三秋，秋天返照光如雪。河源自此不须穷，耳目之前星宿列。幽含明吐已昭昭，上下同流那可竭。
天涯
作者：郭之奇
朝代：明

天涯幽事未全空，窈谷清思亦自浓。一片云光生灭处，四围山色有无中。
天皇氏地皇氏
作者：郭之奇
朝代：明

子开丑辟，为天下君。干十而配，辰三以分。
太宗
作者：郭之奇
朝代：明

唐之英主太宗尔，太原开基安可侈。掩耳先为突厥臣，化家独赖世民子。剪薛除萧诸伪夷，擒充戮窦群凶止。白旄黄钺六年收，玄武霜戈今日起。宇宙功高人共推，禁门蹀血谁能已。显德初传百善臻，贞观政要千年纪。文武之用各随时，谏争无讳从兹始。师古王图未足多，世南圣德何须拟。为忠为良岂异臣，及尧及舜惟徵耻。瀛洲二九漫标形，凌烟三八徒誇美。可怜侯许亦丹青，托孤亡赖归英李。长孙终奈雉奴何，女王竟属才人矣。
如梦令·松竹梅兰四君
作者：郭之奇
朝代：明
体裁：词

梅子寒酸青细。松粉褪脂黄缀。阶下紫茎摇，水面绿猗争曳。相继。相继。春色四君同系。
姚孟长学士睹余前诗谓诸同人曰读水山诏远客之语胜于北山移文感其言复有此作
作者：郭之奇
朝代：明

仕宦多岐途，水山无定位。幽人肆其怀，水山不可避。此怀忽中易，水山安能媚。余亦干进者，安知达隐事。因思禹穴奇，适与淡衷值。先生味其言，欲向水山示。未获水山情，聊求读书意。此中大有佳，捷径毋相累。
姚孟长学士谬相奖掖感而有言
作者：郭之奇
朝代：明

亦知四海悠，踽踽一身寄。欣然获所宗，远大而相位。审余愚也直，知君誉必试。此意自千秋，藏心曷穷至。
姚永言自维扬至过访
作者：郭之奇
朝代：明

为客羁怀远，遭春幽兴长。飘泊盈千绪，流洄叹一方。我友东南俊，逸气表维扬。相思能命驾，就我春江航。舟楫寒温外，茶酒出篇章。手中白缟带，腰下锦奚囊。双眸含碧水，数语摇轻霜。是时杨柳岸，停午动烟光。岂惟七分读，能流百丈芒。忆共冰天署，生刍束芸香。词英兼宿辈，同时避雁行。君才真杰立，我意日徬徨。相携视冥漠，举世尽茫茫。离群忽三载，膺背永相将。不意金陵水，遥分白玉堂。高谈竟晨夕，薰然耳目张。独念蓬飞子，每疑素业忘。非缘今日会，此游空自忙。相逢姑劝志，焉敢问行藏。明朝重执手，前期或细商。
姚永言自维扬至过访
作者：郭之奇
朝代：明

思远环千愫，陡晤复茫然。离情缅初聚，历乱向春先。年来馀兹刻，此会良艰缘。厌作寒温讯，同时肝胆前。缕覼仍增黯，心难遽口宣。为期竟日绪，檐雨促君旋。
娟影临榻五夜披衣寤歌待旦得五言二十韵
作者：郭之奇
朝代：明

就光身亦暗，岂曰照无私。飞华临绮阁，转魄下荒簃。自从霓羽断，寒殿久凄其。寂寂天仙子，神霄那可窥。惨淡朱颜黝，飘萧云髻黧。虽馀蕴冰质，或歉耀衢姿。已失相怜者，谁能赏叹之。早识虚宫苦，胡然窃药驰。不死成何事，翻为西母诒。琼楼羞蹀躞，玉镜懒孤持。桂子空中落，丹丛轮外移。攀援人胡往，天香不忍吹。漫怀终古意，复值清秋期。无限伤情语，将使下民知。下民号且呶，惟解醉和嘻。而有天涯客，斗室怨羁离。五夜通魂爽，言默破然疑。东方来晓白，人月共馀悲。
孔有德倡援辽叛卒屠七邑破登城登抚孙元化按兵不动甘为虏也志慨
作者：郭之奇
朝代：明

天骄蠢尔日烽惊，率土臣民雠不轻。挟纩多年应马革，脱巾一旦起羊羹。乍传七邑趋风溃，疑说专戎伏地迎。贷息游魂终一死，尔曹遂作负恩生。
孙蜚莪偕宋尔孚杨承之携酒过从得榴字是日夏尽
作者：郭之奇
朝代：明

壶榼招邀过一丘，凭将君酌反相酬。未须棋局长消夏，祇畏诗篇早赋秋。对酒方知朋与好，感时独许醉忘忧。却惭东老虽贫乐，斋璧犹劳众擘榴。
孙蜚莪宋尔孚携酒琴过从得榴字是日夏尽
作者：郭之奇
朝代：明

竹叶青樽满座浮，兰芳入抱暮风柔。已凭长啸同销夏，莫使悲歌独赋秋。此际惟堪文字饮，其中那许俗人留。且从绿绮鸣幽涧，何必红裙妒石榴。
孙蜚莪邹石可过集
作者：郭之奇
朝代：明

雨后诛茅径，春云湿草堂。一樽供笑语，五马动辉光。酒赋忘忧馆，啸闻在水方。稍迟花席上，更醉月中觞。
孝宗
作者：郭之奇
朝代：明

中兴一旅如南渡，宗李劳劳空自疲。小朝国事归长脚，五岳人心满肚皮。和议盈廷皆恶党，恢疆实事岂虚辞。十吊初排朝妇语，长城应倚魏公为。通问使还敌礼正，人材馆录士名知。百年冤郁伸飞鼎，一代真儒见拭熹。崇政人来心学阐，敬天图作典谟垂。秉烛终篇求治意，伤弦满月复雠思。诸陵隔绝增悲愤，德寿晨昏倍婉怡。孝之至也惟兹主，民共休哉亦此时。心行天下方未已，身在重华欲付谁。继先幸改臣胡辱，裕后虚求锡类贻。可怜三载哀莪意，天性难通仆地儿。以高为父光为子，小康莫漫哂隆熙。
孟冬之望乘月溯流至广陵
作者：郭之奇
朝代：明

何处澄波泻客愁，射陂流水趁邗沟。天连牛斗同分野，地转东南共一州。
孟冬二十八迅雷雨雹自朝及午歌以纪之
作者：郭之奇
朝代：明

龙战于野血玄黄，孟冬之月本无阳。老阴窃位恣翱翔，纷纷雨雹挟风狂。天在山中迷四方，山下有雷似触羊。虩虩终朝孰可当，震惊百里匕为丧。我闻二日冰始藏，凌阴不固阴跳梁。我闻正月忧繁霜，民之讹言亦孔将。古往今来变复常，眇视跛履曷能长。未闻宇宙一痍疮，举目山河尽茫茫。长矢射天天血囊，利矛斫地地无房。川移岳徙罢堤防，乾赢坤馁避锋铓。谁为君子独乘刚，苏苏索索自低昂。舒心卷意俟春王，风雷相益雨如浆。手挈玄冥割大荒，四海重瞻日月光。
孟冬五日晤璞山上人于梧水
作者：郭之奇
朝代：明

人间谁与问同群，天外孤容共白云。寒菊终留秋后色，霜枫久醉日馀曛。拟从象教通玄指，漫许龙威出大文。抱璞千年何氏子，传衣此日又逢君。
孟夏一日瑞金署中晓望
作者：郭之奇
朝代：明

一望苍然欲见春，飞花舞树动芳晨。莺声啼老蝉声细，始觉烟光已去人。
孟夏六日宛在堂后两楼告竣王子龙宋尔孚杨承之尔明就饮西楼台上得中字
作者：郭之奇
朝代：明

楼成孟夏正薰融，枕带双扶古寺东。有客连群呼北牖，携樽扫地向西窗。傲睨更择深篁近，指点为寻仄径通。阶引跻攀劳转折，槛供徙倚递冥蒙。浮空立栋依环沼，御气开棂吸远风。明灭诸山来不了，盈虚一水出无穷。前川碧涌林湾薄，负郭青回麦垄充。坐对云归千岫白，起看日坠半江红。丹霞夹照纷披映，霁雾横轇次第矇。恰好凉襟因友共，全收瞑色入杯同。醉忘春去惊苍宿，卧恣天行数紫宫。屈指不知时似箭，举头又见月如弓。明生石炬光森漫，影拂榕阴佳郁葱。静觉心胸消磈礧，错疑床履亦虚空。市声迥绝虚台上，天语微闻广汉中。纵目双河初倒景，浩观四际弥烟丛。挹浆漫倩悬峰斗，颓玉犹誇饮涧虹。此乐谁能推兴罢，因高辄欲擅词雄。归从韵府翻图璧，移取灯檠撤锦幪。努力夜游应有意，不堪秋至各飘蓬。
孟夏六日宛在堂后两楼告竣王子龙宋尔孚杨承之尔明就饮西楼台上得中字
作者：郭之奇
朝代：明
体裁：七言排律

楼成孟夏正薰融，枕带双扶古寺东。有客连群呼北牖，携樽扫地向西窗。傲睨更择深篁近，指点为寻仄径通。阶引跻攀劳转折，槛供徙倚递冥蒙。浮空立栋依环沼，御气开棂吸远风。明灭诸山来不了，盈虚一水出无穷。前川碧涌林湾薄，负郭青回麦垄充。坐对云归千岫白，起看日坠半江红。恰好凉襟因友共，全收瞑色入杯同。屈指不知时似箭，举头又见月如弓。明生石炬光森漫，影拂榕阴佳郁葱。静觉心胸消磈礧，错疑床履亦虚空。挹浆漫倩悬峰斗，颓玉犹誇饮涧虹。归从韵府翻图璧，移取灯檠撤锦幪。努力夜游应有意，不堪秋至各飘蓬。
孟夏念八日奉命册封荆藩德安王并妃就道计程之作
作者：郭之奇
朝代：明

宝玉分周室，威仪出汉宫。列星辞帝座，五色下层穹。拜命明章左，锡圭翼井东。龙虬飞六节，鹥凤挟双桐。俨若乘云御，飘如帅电？。玺书光牡驷，旄采建雄虹。嘉德思炎土，清尘戒祝融。漱阳餐午气，爱日度薰风。夕辔林烟满，朝舆月雾朦。超氛宜上溘，观世且停騣。随地歌谣采，及时名誉通。驾言燕冀北，直向楚蕲中。原隰驱驰异，舟车夙夜同。路从霄汉迥，槎望斗牛穷。遥计包茅土，今怀湛露瀜。秋湖明赤舄，梦泽表彤弓。文物南藩盛，声名荆服雄。客心耽古迹，长啸入江枫。极目云山渺，回看象阙崇。永怀多不寐，默识自为功。岂曰俱王事，所知独匪躬。咨诹无近远，报答有微衷。
孟夏念八日奉命册封荆藩德安王并妃就道计程之作
作者：郭之奇
朝代：明
体裁：五言排律

宝玉分周室，威仪出汉宫。列星辞帝座，五色下层穹。拜命明章左，锡圭翼井东。龙虬飞六节，鹥凤挟双桐。俨若乘云御，飘如帅电�。玺书光牡驷，旄采建雄虹。嘉德思炎土，清尘戒祝融。漱阳餐午气，爱日度薰风。夕辔林烟满，朝舆月雾朦。超氛宜上溘，观世且停騣。随地歌谣采，及时名誉通。驾言燕冀北，直向楚蕲中。原隰驱驰异，舟车夙夜同。路从霄汉迥，槎望斗牛穷。遥计包茅土，今怀湛露瀜。秋湖明赤舄，梦泽表彤弓。文物南藩盛，声名荆服雄。客心耽古迹，长啸入江枫。极目云山渺，回看象阙崇。永怀多不寐，默识自为功。岂曰俱王事，所知独匪躬。咨诹无近远，报答有微衷。
孟夏湖舟晓望追和张曲江彭蠡湖上作
作者：郭之奇
朝代：明

清晨观湖理，洪流何泱泆。中望合遥烟，就光惟晓日。汇纳百川情，溟泓得休逸。连势没诸山，坐见蒙泉一。行云觅故居，从澜无定术。独许匡庐峰，配临千仞出。高广盖相宜，渊天可微悉。传语众丘陵，波涛各共恤。
孟秋之朔发金陵旬日始至芜湖
作者：郭之奇
朝代：明

百里芜湖十日程，退寻进尺较平生。与波上下非吾事，阻道流洄是客情。击楫徒兴当日舞，布帆难借此宵横。永怀不寐飞江月，洗却千愁照独清。
孟秋十六日于役天中与黄赞伯联辔有述二首 时虏氛方逼近畿 其一
作者：郭之奇
朝代：明
体裁：五言律诗

治行千里日，求士两河时。日月方交斗，风云未改期。阶前辞舞羽，马上听谈诗。结束依戎伍，何人识主司。
孟秋十六日于役天中与黄赞伯联辔有述二首 时虏氛方逼近畿 其二
作者：郭之奇
朝代：明
体裁：五言律诗

诘戎非不急，文事岂虚求。将与戈予客，兼同表饵谋。因之观士报，终以太儒猷。济济中原俊，谁忘普率雠。
孟秋十六日于役天中与黄赞伯联辔有述二首·时虏氛方逼近畿
作者：郭之奇
朝代：明

治行千里日，求士两河时。日月方交斗，风云未改期。阶前辞舞羽，马上听谈诗。结束依戎伍，何人识主司。诘戎非不急，文事岂虚求。将与戈予客，兼同表饵谋。因之观士报，终以太儒猷。济济中原俊，谁忘普率雠。
孟秋四日承命典中州乡闱恭纪
作者：郭之奇
朝代：明

巍巍五岳独高嵩，下有黄河万里同。川岳半分人地责，图书全表圣贤功。其间名世关今古，此日观成见始终。昭代薪槱乡举盛，斯文得与乃天中。
孟秋廿八日册封礼成恭纪
作者：郭之奇
朝代：明

帝命敦庸二礼郎，双衔节册下蕲阳。南藩服壮雄三楚，翼井星临灿七襄。桐剪清秋新露渥，茅封广汉旧流长。繇来宝玉分周室，此日亲亲在一堂。
季冬立春五绝 其一 故园
作者：郭之奇
朝代：明

敢作故园主，幸当花木春。东风曾识旧，为我岁华新。
季冬立春五绝 其三 梅花
作者：郭之奇
朝代：明

近识庭梅意，功成让百花。芳为一岁敛，色与二阳赊。
季冬立春五绝 其二 岭外
作者：郭之奇
朝代：明

岭外春光早，阶前气色多。庭花知我意，呼类引阳和。
季冬立春五绝 其五 李花
作者：郭之奇
朝代：明

全身呈素质，满面去红妆。有意从人淡，何心令蝶忙。
季冬立春五绝 其四 桃花
作者：郭之奇
朝代：明

临风分巧笑，倚日共新妆。烟景无留色，青春合断肠。
季冬立春五绝·故园
作者：郭之奇
朝代：明

敢作故园主，幸当花木春。东风曾识旧，为我岁华新。岭外春光早，阶前气色多。庭花知我意，呼类引阳和。近识庭梅意，功成让百花。芳为一岁敛，色与二阳赊。临风分巧笑，倚日共新妆。烟景无留色，青春合断肠。全身呈素质，满面去红妆。有意从人淡，何心令蝶忙。
季冬立春小园花发已半有友共对三首
作者：郭之奇
朝代：明

微雨逗芳华，悠然动百花。岭南春事早，梅李竞交芽。三年梅岭色，并作此朝春。留得东风旧，吹来百卉新。梦起朝莺唤，春先改岁来。寻芳忘竟日，对友肯辞杯。
季冬立春小园花发已半有友共对三首·其一
作者：郭之奇
朝代：明

微雨逗芳华，悠然动百花。岭南春事早，梅李竞交芽。
季冬立春小园花发已半有友共对三首·其三
作者：郭之奇
朝代：明

梦起朝莺唤，春先改岁来。寻芳忘竟日，对友肯辞杯。
季冬立春小园花发已半有友共对三首·其二
作者：郭之奇
朝代：明

三年梅岭色，并作此朝春。留得东风旧，吹来百卉新。
季夏买舟白水将赴楚蕲阻雨未发却寄仁和宋尔孚明府
作者：郭之奇
朝代：明

雨涨三山滞客津，吴江夜半越潮沦。遥知宋渡新来岁，再见苏堤旧日春。身在峰飞观折水，心如湖止任游人。扁舟几度思洄溯，无那秋风欲楚蘋。
季夏六日过徐九一小坐同集者为方肃之周仪伯分得先字二首
作者：郭之奇
朝代：明

触热相烦度午烟，同人不速乃翩翩。微勤问业归文酒，即事求心寄石泉。美酝三升方计日，冰壶一片已千年。颇疑大隐金门地，尚有无怀共葛天。同异苔岑又十年，久拚世法与周旋。人间独傲俱馀子，海内相知祇数贤。晨夕何甘心外迹，古今谁是踵如肩。旧闻閒暇披衣者，言笑无厌未偶然。
季夏六日过徐九一小坐同集者为方肃之周仪伯分得先字二首·其一
作者：郭之奇
朝代：明

触热相烦度午烟，同人不速乃翩翩。微勤问业归文酒，即事求心寄石泉。美酝三升方计日，冰壶一片已千年。颇疑大隐金门地，尚有无怀共葛天。
季夏六日过徐九一小坐同集者为方肃之周仪伯分得先字二首·其二
作者：郭之奇
朝代：明

同异苔岑又十年，久拚世法与周旋。人间独傲俱馀子，海内相知祇数贤。晨夕何甘心外迹，古今谁是踵如肩。旧闻閒暇披衣者，言笑无厌未偶然。
季夏念一日顺昌道中
作者：郭之奇
朝代：明

竟日青山自委蛇，潭光云影静相宜。忽闻雷雨诸峰动，先变秋飔十日吹。窈谷飞烟来淡薄，奔溪倒影下孤危。欲穷耳目将何际，不尽苍茫是所思。
季夏朔天大雷电以雨
作者：郭之奇
朝代：明

檐光无间歇，一望总同云。山海情初合，龙螭势几分。奔涛交霹雳，骤雨失氤氲。不睹空谷容，安知物象纷。
季春十三繇牙山之雷海闻西师已下高凉
作者：郭之奇
朝代：明

三山咫尺望中临，一往遥应彼岸寻。高广安知天海际，虚无独见水云阴。宗风万里飞前浪，祖楫中流趁夙心。此去乘桴人共喜，繇来作楫汝当任。
季春十日姚永言招同黄可远宋九青夜集谈诗微商同异三首
作者：郭之奇
朝代：明

谬附东南美，君前见古今。连杯存酒意，聚首出文心。交岂声坛重，时当宦海深。试将清夜语，还赋白头吟。惊坐初雷殷，虚怀永夜怡。同声堪异响，故友合新知。泣鬼千年后，风人百代移。多言妨古秘，三口借君卮。春夜融如水，因人共与清。波澜从酒动，原委向诗明。河汉虽无极，山泉各自生。繇今看末砥，何似一杯平。
季春十日姚永言招同黄可远宋九青夜集谈诗微商同异三首·其一
作者：郭之奇
朝代：明

谬附东南美，君前见古今。连杯存酒意，聚首出文心。交岂声坛重，时当宦海深。试将清夜语，还赋白头吟。
季春十日姚永言招同黄可远宋九青夜集谈诗微商同异三首·其三
作者：郭之奇
朝代：明

春夜融如水，因人共与清。波澜从酒动，原委向诗明。河汉虽无极，山泉各自生。繇今看末砥，何似一杯平。
季春十日姚永言招同黄可远宋九青夜集谈诗微商同异三首·其二
作者：郭之奇
朝代：明

惊坐初雷殷，虚怀永夜怡。同声堪异响，故友合新知。泣鬼千年后，风人百代移。多言妨古秘，三口借君卮。
季秋七日过乌蛮滩谒伏波祠
作者：郭之奇
朝代：明

谅为烈士古如今，立柱微偿裹革心。石势遥分茅岭断，波声长带武陵深。每思东汉飘馀爽，应令南夷变好音。举目乌蛮添晓濑，楚冠相向倍沾襟。
季秋十三日领敕恭纪
作者：郭之奇
朝代：明

螭头地，尺五天。黄纸敕，阁东传。玺书纪缦烂云烟，命臣观察无诸边。作人树人，学古惟专。无畏无忽，往钦汝前。以汝兴贤，比及三年。举能汝职，不能汝愆。念臣承乏已备员，自知绠短汲深泉。要当临履何冰渊，手捧天言方寸悬。二十五条河汉宣，有一未行臣罪千。许人一言未尝负，何况许心圣主前。欲令臣书臣肘联，人之掣臣君察焉。臣其从兹爱踵颠，胸有心无臣敢然。
季秋晦日暂厝五节百宜山中作秋招诗五首
作者：郭之奇
朝代：明

悲与秋风别，愁泪再三弹。念秋辞我去，白云何所欢。林峦多刻削，霜露苦相繁。秋气尔何物，凋伤亦自残。是以前山色，幽人作意看。澄心高廓外，洗虑泬漻端。天路无终隔，二跳如转丸。毋为独秋感，与君结岁寒。秋澜飞涨海，冬日著寒山。久客怀幽意，悲时多苦颜。人生哀乐趣，不离久暂间。谁分生死界，长作古今闲。芳草经时忆，白云每处閒。古之伤心者，钟情亦自艰。登临何所送，淹留为尔攀。嗟哉人日远，孰忍见秋还。招秋秋日遥，招魂魂在否。春心散江南，极目犹千里。秋魂聚海北，伤怀迷尺咫。风兰动幽壑，霜荷翻碧水。菲菲上下迎，入抱疑之子。明明掌上珠，寂寂衾中美。郁没诸悲魂，悠悠三载矣。梦帝久难筮，巫阳今孰使。黄山何历历，玉水自洋洋。故室迟归反，魂兮莫自伤。我怀无閒隔，魂应佽我旁。慎毋轻去我，以离彼不祥。暮云归碧树，晓日拥残霜。萧萧云日际，片片绾柔肠。京泉无信息，愁梦每相妨。魂兮梦可接，岂辞冬夜长。魂兮舍我翔，何为乎四方。四方及山水，谅非魂所喜。魂兮莫之东，终风多噎濛。魂兮莫之南，炎土蔽飞岚。魂兮莫之西，流沙千里迷。魂兮莫之北，烛龙衔霜逼。魂兮莫之山，深林恶兽顽。魂兮莫之海，巨壑狂波在。魂兮从我归，百岁岂相违。魂兮归去来，胡为令我哀。
季秋晦日暂厝五节百宜山中作秋招诗五首·其一
作者：郭之奇
朝代：明

悲与秋风别，愁泪再三弹。念秋辞我去，白云何所欢。林峦多刻削，霜露苦相繁。秋气尔何物，凋伤亦自残。是以前山色，幽人作意看。澄心高廓外，洗虑泬漻端。天路无终隔，二跳如转丸。毋为独秋感，与君结岁寒。
季秋晦日暂厝五节百宜山中作秋招诗五首·其三
作者：郭之奇
朝代：明

招秋秋日遥，招魂魂在否。春心散江南，极目犹千里。秋魂聚海北，伤怀迷尺咫。风兰动幽壑，霜荷翻碧水。菲菲上下迎，入抱疑之子。明明掌上珠，寂寂衾中美。郁没诸悲魂，悠悠三载矣。梦帝久难筮，巫阳今孰使。
季秋晦日暂厝五节百宜山中作秋招诗五首·其二
作者：郭之奇
朝代：明

秋澜飞涨海，冬日著寒山。久客怀幽意，悲时多苦颜。人生哀乐趣，不离久暂间。谁分生死界，长作古今闲。芳草经时忆，白云每处閒。古之伤心者，钟情亦自艰。登临何所送，淹留为尔攀。嗟哉人日远，孰忍见秋还。
季秋晦日暂厝五节百宜山中作秋招诗五首·其五
作者：郭之奇
朝代：明

魂兮舍我翔，何为乎四方。四方及山水，谅非魂所喜。魂兮莫之东，终风多噎濛。魂兮莫之南，炎土蔽飞岚。魂兮莫之西，流沙千里迷。魂兮莫之北，烛龙衔霜逼。魂兮莫之山，深林恶兽顽。魂兮莫之海，巨壑狂波在。魂兮从我归，百岁岂相违。魂兮归去来，胡为令我哀。